Avis juridique important

|

52003PC0003

Ehdotus neuvoston päätös tehty Newcastlen tautiin liittyvistä suojatoimenpiteistä Amerikan yhdysvalloissa  /* KOM/2003/0003 lopull. */

Ehdotus NEUVOSTON PÄÄTÖS tehty Newcastlen tautiin liittyvistä suojatoimenpiteistä Amerikan yhdysvalloissa(komission esittämä)PERUSTELUTAmerikan yhdysvaltojen eläinlääkintäviranomaiset ilmoittivat komissiolle 4. lokakuuta 2002, että Kalifornian osavaltiossa (Los Angelesin kaupunkialueella) on todettu Newcastlen tautia.Newcastlen tauti on tarttuva siipikarjan tauti. Se luokitellaan maailman eläintautijärjestössä nk. A-luettelon taudiksi, ja levitessään se voi aiheuttaa suuria tappioita siipikarja-alalle. Neuvoston direktiivissä 92/66/ETY säädetään tiukoista toimenpiteistä taudin torjumiseksi, ja tällaisia toimenpiteitä ovat mm. elävän siipikarjan ja siipikarjatuotteiden liikkumista koskevat rajoitukset.Elävän siipikarjan, tuoreen siipikarjanlihan ja muiden siipikarjatuotteiden todistuksissa on vakuutettava, että alkuperämaa on Newcastlen taudista vapaa. Koska tautia esiintyy Yhdysvaltojen alueella, vienti koko Amerikan yhdysvaltojen alueelta on keskeytettävä. Tämä rajoitus vaikuttaa eniten Yhdysvalloista vietävien siitosmunien ja vuorokauden ikäisten vanhempais- ja isovanhempaispolven untuvikkojen kauppaan.Taudinpurkauksen ilmetessä asianomaisen maan viranomaisten on toteutettava kaikki tarvittavat toimenpiteet taudin leviämisen estämiseksi. Jos viranomaiset katsovat, että tauti voidaan rajata maansa alueen johonkin osaan, ne voivat tehdä aluejakoa koskevan ehdotuksen ja toimittaa komissiolle tarvittavat tiedot.Komissio on tarkastellut kyseisiä tietoja ja katsoo, että Yhdysvaltojen toimivaltaiset eläinlääkintäviranomaiset ovat antaneet riittävät takeet, jotta nykyiset vientirajoitukset voidaan rajoittaa koskemaan Kalifornian osavaltiota.EY:n ja Yhdysvaltojen allekirjoittamassa eläinlääkintäsopimuksessa määrätään eläintautien torjumiseksi tehtävästä aluejaosta, jotta kauppaan kohdistuvat kielteiset vaikutukset voidaan minimoida mutta samalla varmistaa eläinten terveyden suojelun korkea taso.Jäsenvaltioilta pyydettiin kantaa ehdotetuista toimenpiteistä elintarvikeketjua ja eläinten terveyttä käsittelevän pysyvän komitean 14. tammikuuta 2003 pidetyssä kokouksessa.Äänestyksen tulokset olivat seuraavat:Puolesta: Belgia, Tanska, Suomi, Kreikka, Irlanti, Italia, Luxemburg, Portugali, Ruotsi, Yhdistynyt kuningaskunta, Alankomaat.Pidättyi äänestämästä:  Saksa pidättyi äänestämästä, koska se katsoi, että Yhdysvallat ei ottanut riittävällä tavalla huomioon vastavuoroisuuslauseketta tunnustaessaan aluejakotoimenpiteitä.Espanja kiinnitti huomiota komission ehdotuksen käsittelymenettelyyn ja toivoi pidempää harkinta-aikaa, jotta Yhdysvaltojen epidemiologista tilannetta, joka on viime aikoina huonontunut, voitaisiin arvioida perusteellisemmin.Ranska piti välttämättömänä saada lisätietoja Yhdysvaltojen tautitilanteen viimeaikaisen kehityksen perusteella.Vastaan: Itävalta katsoo, että Yhdysvaltojen viranomaisten antamat takeet ovat tekniseltä kannalta riittämättömät.Koska määräenemmistöä ei saavutettu, komissio antaa neuvostolle ehdotuksen toteutettavista toimenpiteistä. Neuvosto päättää asiasta 15 päivän kuluessa asiakirjan toimittamisesta.Ehdotus NEUVOSTON PÄÄTÖS tehty Newcastlen tautiin liittyvistä suojatoimenpiteistä Amerikan yhdysvalloissaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY  [1] ja erityisesti sen 22 artiklan 1 kohdan,[1]  EYVL L 24, 30.1.1998, s. 9.ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY  [2], sellaisena kuin se on viimeksi muutettuna direktiivillä 96/43/EY  [3], ja erityisesti sen 18 artiklan 1 kohdan,[2]  EYVL L 268, 24.9.1991, s. 56.[3]  EYVL L 162, 1.7.1996, s. 1.ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY  [4], sellaisena kuin se on viimeksi muutettuna direktiivillä 1999/89/EY  [5], ja erityisesti sen 11 artiklan 1 kohdan, 12 artiklan 2 kohdan, 14 artiklan 1 kohdan ja 14 a artiklan,[4]  EYVL L 268, 24.9.1991, s. 35.[5]  EYVL L 300, 23.11.1999, s. 17.ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY  [6], sellaisena kuin se on viimeksi muutettuna komission päätöksellä 2001/7/EY  [7], ja erityisesti sen 10 artiklan 3 kohdan,[6]  EYVL L 62, 15.3.1993, s. 49.[7]  EYVL L 2, 5.1.2001, s. 27.ottaa huomioon komission ehdotuksen,sekä katsoo seuraavaa:1) Amerikan yhdysvaltojen eläinlääkintäviranomaiset ovat vahvistaneet, että Newcastlen tautia on havaittu kahteen otteeseen siipikarjassa Kalifornian osavaltiossa 1 päivänä lokakuuta 2002.2) Eläintaudeista ilmoittamisesta yhteisössä 21 päivänä joulukuuta 1982 annetussa neuvoston direktiivissä 82/894/ETY  [8], sellaisena kuin se on viimeksi muutettuna komission päätöksellä 2000/788/EY  [9], luetellaan joitakin tarttuvia eläintauteja, kuten Newcastlen tauti, jotka voivat vaarantaa yhteisön eläinten terveydellisen aseman erityisesti sen vuoksi, että ne leviävät kaupan ja tuonnin yhteydessä.[8]  EYVL L 378, 31.12.1982, s. 58.[9]  EYVL L 274, 11.10.2002, s. 33.3) Direktiivien 97/78/EY ja 91/496/ETY säännösten mukaan toimenpiteisiin on ryhdyttävä, jos jonkin kolmannen maan alueella ilmenee tai leviää direktiivissä 82/894/ETY tarkoitettu tauti tai jokin muu tauti, ilmiö tai seikka, joka saattaa muodostaa vakavan uhan eläinten tai ihmisten terveydelle.4) Komission päätöksessä 94/984/EY  [10], sellaisena kuin se on viimeksi muutettuna päätöksellä 2002/477/EY  [11], komission päätöksessä 96/482/EY  [12], sellaisena kuin se on viimeksi muutettuna päätöksellä 2002/542/EY  [13], komission päätöksessä 2000/585/EY  [14], sellaisena kuin se on viimeksi muutettuna päätöksellä 2002/646/EY  [15], komission päätöksessä 2000/609/EY  [16], sellaisena kuin se on viimeksi muutettuna päätöksellä 2000/782/EY  [17], ja komission päätöksessä 2001/751/EY  [18], sellaisena kuin se on viimeksi muutettuna päätöksellä 2002/789/EY  [19], edellytetään, että Amerikan yhdysvaltojen eläinlääkintäviranomaiset vahvistavat ennen elävän siipikarjan ja sen siitosmunien, elävien sileälastaisten lintujen ja niiden siitosmunien sekä siipikarjasta, sileälastaisista linnuista ja tarhatuista tai luonnonvaraisista riistalinnuista peräisin olevan tuoreen lihan lähettämistä, että Amerikan yhdysvallat on vapaa Newcastlen taudista. Amerikan yhdysvaltojen viranomaiset joutuivat näin ollen keskeyttämään todistusten myöntämisen tautitapausten takia.[10]  EYVL L 378, 31.12.1994, s. 11.[11]  EYVL L 164, 22.6.2002, s. 39.[12]  EYVL L 196, 7.8.1996, s. 13.[13]  EYVL L 176, 5.7.2002, s. 43.[14]  EYVL L 251, 6.10.2000, s. 1.[15]  EYVL L 211, 7.8.2002, s. 23.[16]  EYVL L 258, 12.10.2000, s. 49.[17]  EYVL L 309, 9.12.2000, s. 37.[18]  EYVL L 281, 25.10.2001, s. 24.[19]  EYVL L 274, 11.10.2002, s. 36.5) Siipikarjanlihasta koostuvia tai sitä sisältäviä lihavalmisteita ja raakalihavalmisteita koskevista todistuksista säädetään komission päätöksissä 97/221/EY  [20] ja 2000/572/EY  [21], ja niissä viitataan päätöksessä 94/984/EY vahvistettuihin tuoreeseen siipikarjanlihaan sovellettaviin eläinten terveyttä koskeviin vaatimuksiin.[20]  EYVL 89, 4.4.1997, s. 32.[21]  EYVL L 240, 23.9.2000, s. 19.6) Amerikan yhdysvaltojen eläinlääkintäviranomaiset ovat ilmoittaneet komissiolle aluejakotoimenpiteistä kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen mukaisesti [22].[22]  Neuvoston päätös 98/258/EY, tehty 16 päivänä maaliskuuta 1998 (EYVL L 118, 21.4.1998, s. 1).7) Annetut takeet riittävät varmistamaan sen, että tauti ei leviä tartunta-alueelta muille alueille, ja näin ollen Amerikan yhdysvaltojen alue voidaan jakaa osiin Euroopan yhteisöön suuntautuvaa elävän siipikarjan ja siipikarjan lihan vientiä varten.8) Komission päätöksessä 97/222/EY  [23], sellaisena kuin se on viimeksi muutettuna päätöksellä 2002/464/EY  [24], vahvistetaan luettelo kolmansista maista, joista jäsenvaltiot voivat sallia lihavalmisteiden tuonnin, ja vahvistetaan lihavalmisteiden käsittelyjärjestelmät, joiden tarkoituksena on pienentää riskiä taudin kulkeutumisesta näiden tuotteiden välityksellä. Näille tuotteille tehtävä käsittely riippuu alkuperämaan terveydellisestä asemasta sen lajin osalta, josta liha on peräisin. Tästä syystä on syytä rajoittaa Amerikan yhdysvaltojen rajoitusten alaisista osista peräisin olevasta siipikarjanlihasta tehtyjen raakalihavalmisteiden tuonti tuotteisiin, jotka on lämpökäsitelty kokonaisuudessaan vähintään 70 celsiusasteen lämpötilassa.[23]  EYVL L 89, 4.4.1997, s. 39.[24]  EYVL L 161, 19.6.2002, s. 16.9) Eläinten rehun tai farmaseuttisten tai teknisten tuotteiden valmistuksessa käytettävät valvotusti määräpaikkaan tuotavat raaka-aineet voidaan rajata tämän päätöksen soveltamisalan ulkopuolelle niihin sovellettavien terveysvalvontatoimenpiteiden perusteella.10) Tämän päätöksen säännöksiä tarkastellaan uudelleen tautitilanteen kehityksen ja Amerikan yhdysvaltojen viranomaisilta saatavien lisätietojen perusteella.11) Elintarvikeketjua ja eläinten terveyttä käsittelevä pysyvä komitea ei ole antanut puoltavaa lausuntoa,ON TEHNYT TÄMÄN PÄÄTÖKSEN:1 artikla1. Jäsenvaltioiden on sallittava elävän siipikarjan ja sen siitosmunien, elävien sileälastaisten lintujen ja niiden siitosmunien, siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan sekä edellä mainituista lajeista saadusta lihasta koostuvien tai tällaista lihaa sisältävien lihavalmisteiden ja raakalihavalmisteiden tuonti Amerikan yhdysvalloista vain silloin, kun ne ovat peräisin tai tuodaan tämän päätöksen liitteessä määritellyltä Amerikan yhdysvaltojen alueelta.2. Edellä 1 kohdassa tarkoitettujen tuotteiden, jotka ovat peräisin tai tuodaan Amerikan yhdysvaltojen muista osista, tuonti kielletään.2 artiklaPoiketen siitä, mitä 1 artiklan 2 kohdassa säädetään, jäsenvaltioiden on sallittava:a) lihavalmisteiden tuonti, jos lihavalmisteeseen sisältyvälle siipikarjanlihalle, sileälastaisten lintujen lihalle ja tarhattujen ja luonnonvaraisten riistalintujen lihalle on tehty jokin päätöksen 97/222/EY liitteessä olevan IV osan B, C tai D kohdassa tarkoitetuista erikoiskäsittelyistä;b) eläinten rehun tai farmaseuttisten tai teknisten tuotteiden valmistuksessa käytettäväksi raaka-aineeksi tarkoitetun siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan tuonti, jos kyseinen raaka-aine täyttää direktiivin 92/118/ETY liitteessä I olevan 10 luvun vaatimukset;c) siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan sekä edellä mainittujen lajien lihasta koostuvien tai tällaista lihaa sisältävien lihavalmisteiden ja raakalihavalmisteiden tuonti, jos liha on peräisin ennen 1 päivää lokakuuta 2002 teurastetuista linnuista.3 artikla1. Lisätään seuraavat sanat eläinten terveystodistukseen, josta säädetään:a) päätöksessä 96/482/EY, Amerikan yhdysvalloista peräisin olevan siipikarjan ja sen siitosmunien osalta:"Komission päätöksen 2002/..../EY  [25] mukaista elävää siipikarjaa tai siitosmunia".[25]  Viittaus tähän päätökseen.b) päätöksessä 2001/751/EY, Amerikan yhdysvalloista peräisin olevien elävien sileälastaisten lintujen ja niiden siitosmunien osalta:"Komission päätöksen 2002/..../EY A mukaisia eläviä sileälastaisia lintuja tai siitosmunia".c) päätöksessä 94/984/EY, Amerikan yhdysvalloista peräisin olevan tuoreen siipikarjanlihan osalta:"Komission päätöksen 2002/..../EY A mukaista tuoretta siipikarjanlihaa".d) päätöksessä 2000/585/EY, Amerikan yhdysvalloista peräisin olevan tuoreen tarhattujen ja luonnonvaraisten riistalintujen lihan osalta:"Komission päätöksen 2002/..../EY A mukaista tuoretta tarhattujen/luonnonvaraisten (tarpeeton viivataan yli) riistalintujen lihaa".e) päätöksessä 2000/609/EY, Amerikan yhdysvalloista peräisin olevan tuoreen sileälastaisten lintujen lihan osalta:"Komission päätöksen 2002/..../EY A mukaista tuoretta sileälastaisten lintujen lihaa".f) päätöksessä 97/221/EY, Amerikan yhdysvalloista peräisin olevien siipikarjanlihasta, sileälastaisten lintujen tai tarhattujen tai luonnonvaraisten riistalintujen lihasta koostuvien tai tällaista lihaa sisältävien lihavalmisteiden osalta:"Komission päätöksen 2002/..../EY A mukainen lihavalmiste".g) päätöksessä 2000/572/EY, Amerikan yhdysvalloista peräisin olevien siipikarjanlihasta, sileälastaisten lintujen tai tarhattujen tai luonnonvaraisten riistalintujen lihasta koostuvien tai tällaista lihaa sisältävien raakalihavalmisteiden osalta:"Komission päätöksen 2002/..../EY A mukainen raakalihavalmiste".2. Jäsenvaltioiden on tarkistettava, että eläinten terveystodistuksiin, joissa on vahvistettava vapaus Newcastlen taudista, on merkitty aluekoodi "US-1".4 artiklaJäsenvaltioiden on muutettava tuontiin soveltamansa toimenpiteet tämän päätöksen mukaisiksi ja viipymättä tiedotettava toteutetuista toimenpiteistä sopivalla tavalla. Niiden on ilmoitettava tästä komissiolle välittömästi.5 artiklaTätä päätöstä tarkastellaan uudelleen sen mukaan, miten Newcastlen tautitilanne kehittyy Amerikan yhdysvalloissa.6 artiklaTätä päätöstä sovelletaan ... päivästä ...kuuta ... [lisätään päivämääräksi 3 päivää sen jälkeen, kun päätös on julkaistu Euroopan yhteisöjen virallisessa lehdessä] 1 päivään kesäkuuta 2003.7 artiklaTämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtajaLIITEUS-1:Amerikan yhdysvallat Kalifornian osavaltiota lukuun ottamatta.


               EUROOPAN KOMISSIO
            Bryssel 22.9.2016
            COM(2016) 614 final
            2016/0294(NLE)
            Ehdotus
            NEUVOSTON PÄÄTÖS
            Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön saada myöntää etuuskohtelu siihen oikeutetuille Nepalista peräisin oleville tuotteille

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Tämän ehdotuksen tavoitteena on vahvistaa Maailman kauppajärjestön (WTO) yleisneuvostossa esitettävä Euroopan unionin kanta WTO:n poikkeuslupaa koskevaan Yhdysvaltojen pyyntöön. Euroopan unionin tarkoituksena on puoltaa poikkeusluvan myöntämistä.

               Jos WTO:n poikkeuslupaa koskevaan Yhdysvaltojen pyyntöön myönnytään, tämä antaisi Yhdysvalloille mahdollisuuden myöntää etuuskohtelu siihen oikeutetuille tuotteille, jotka ovat peräisin Nepalista ja jotka tuodaan 31. joulukuuta 2025 saakka Yhdysvaltojen tullialueelle.

               •Yhdenmukaisuus muiden alaa koskevien politiikkojen säännösten kanssa

               Ei sovelleta.

               •Yhdenmukaisuus unionin muiden politiikkojen kanssa

               Ei sovelleta.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Silloin kun kansainvälisellä sopimuksella perustetun elimen on annettava säädöksiä, joilla on oikeusvaikutuksia, neuvosto tekee päätöksen Euroopan unionin puolesta esitettävien kantojen vahvistamisesta komission tai unionin ulkoasioiden ja turvallisuuspolitiikan korkean edustajan ehdotuksesta Euroopan unionin toiminnasta tehdyn sopimuksen 218 artiklan 9 kohdan mukaisesti. Poikkeusluvan myöntäminen Yhdysvalloille, jotta se voi myöntää etuuskohtelun siihen oikeutetuille tuotteille, jotka ovat peräisin Nepalista, kuuluu perussopimuksen mainitun määräyksen soveltamisalaan, koska päätöksen tekee Euroopan unionin oikeuksiin ja velvoitteisiin vaikuttavalla kansainvälisellä sopimuksella perustettu elin (WTO:n yleisneuvosto tai ministerikokous).

               •Toissijaisuusperiaate (jaetun toimivallan osalta)

               Ei sovelleta.

               •Suhteellisuusperiaate

               Ei sovelleta.

               •Toimintatavan valinta

               Ei sovelleta.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Ei sovelleta.

               4.TALOUSARVIOVAIKUTUKSET

               Ei sovelleta.

               5.LISÄTIEDOT

               Komissiolle annetaan lupa tukea Euroopan unionin puolesta WTO:n poikkeuslupaa koskevaa Yhdysvaltojen pyyntöä siinä määrin kuin se on tarpeen, jotta Yhdysvallat voisi myöntää 31. joulukuuta 2025 saakka etuuskohtelun siihen oikeutetuille Nepalista peräisin oleville tuotteille.

               Yhdysvallat pyrkii saamaan poikkeusluvan vuoden GATT 1994 -sopimuksen I artiklan 1 kohdan sekä XIII artiklan 1 ja 2 kohdan mukaisista velvoitteistaan siinä määrin kuin se on tarpeen, jotta se voi myöntää tullietuuskohtelun ja etuuskohtelun määrällisten rajoitusten soveltamisessa tiettyjen Nepalista peräisin olevien tuotteiden osalta, jotka täyttävät erityiset kelpoisuusperusteet.

               Yhdysvaltojen mukaan nämä etuudet myönnetään, jotta autettaisiin Nepalia toipumaan huhtikuussa 2015 tapahtuneista tuhoisasta maanjäristyksestä ja jälkijäristyksistä. Yhdysvaltojen selvityksen mukaan tämä toimenpide pohjautuu olemassa oleviin ohjelmiin, joilla on tarkoitus auttaa Nepalin taloudellista kehitystä, ja sillä täydennetään pyrkimyksiä edistää kasvua ja kehitystä Nepalissa.

               Euroopan unionille ei aiheudu tästä Yhdysvaltojen uudesta poikkeuslupapyynnöstä taloudellista haittaa, sillä kyseisen etuuskohtelun ei odoteta vaikuttavan kielteisesti EU:n ja edunsaajamaan väliseen kauppaan.

               Edellä esitetyn perusteella Euroopan unionin olisi liityttävä syntymässä olevaan konsensukseen poikkeuslupapyynnön hyväksymiseksi WTO:n yleisneuvostossa.

               2016/0294 (NLE)

               Ehdotus

               NEUVOSTON PÄÄTÖS

               Maailman kauppajärjestön yleisneuvostossa Euroopan unionin puolesta esitettävästä kannasta WTO:n poikkeuslupaa koskevaan Yhdysvaltojen pyyntöön saada myöntää etuuskohtelu siihen oikeutetuille Nepalista peräisin oleville tuotteille

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, IX artiklan 3 ja 4 kohdassa vahvistetaan menettelyt, joiden mukaisesti WTO-sopimuksella tai jollakin monenkeskisellä kauppasopimuksella jäsenille asetettuja velvoitteita koskevia poikkeuslupia myönnetään.

               (2)Yhdysvallat on toimittanut WTO-sopimuksen IX artiklan 3 kohdan nojalla pyynnön poikkeusluvan saamiseksi 31 päivään joulukuuta 2025 asti tullitariffeja ja kauppaa koskevan vuoden 1994 yleissopimuksen I artiklan 1 kohdan sekä XIII artiklan 1 ja 2 kohdan mukaisista velvoitteistaan siinä määrin kuin se on tarpeen, jotta Yhdysvallat voi myöntää etuuskohtelun siihen oikeutetuille tuotteille, jotka ovat peräisin Nepalista ja jotka tuodaan Yhdysvaltojen tullialueelle.

               (3)Yhdysvaltojen pyytämän WTO:n poikkeusluvan myöntäminen ei vaikuttaisi kielteisesti Euroopan unionin talouteen eikä kauppasuhteisiin poikkeusluvan edunsaajamaan kanssa.

               (4)Tämän vuoksi on aiheellista vahvistaa Yhdysvaltojen pyytämää poikkeuslupaa tukeva WTO:n yleisneuvostossa Euroopan unionin puolesta esitettävä kanta,

               ON HYVÄKSYNYT TÄMÄN PÄÄTÖKSEN:

               1 artikla

               Maailman kauppajärjestön yleisneuvostossa Euroopan unionin puolesta esitettävä kanta on puoltaa Yhdysvaltojen pyyntöä poikkeusluvan myöntämiseksi 31 päivään joulukuuta 2025 saakka sen tullitariffeja ja kauppaa koskevan vuoden 1994 yleissopimuksen I artiklan 1 kohdan ja XIII artiklan 1 ja 2 kohdan mukaisista velvoitteista Yhdysvaltain poikkeuslupapyynnössä esitettyjen ehtojen mukaisesti.

               Komissio esittää tämän kannan.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja


Avis juridique important

|

52002PC0491

Ehdotus neuvoston päätös Saksan ja Ranskan valtuuttamisesta soveltamaan jäsenvaltioiden liikevaihtoverolainsäädännön yhdenmukaistamista koskevan direktiivin 77/388/ETY 3 artiklasta poikkeavaa toimenpidettä  /* KOM/2002/0491 lopull. */

Virallinen lehti nro 331 E , 31/12/2002 s. 0197 - 0199

Ehdotus NEUVOSTON PÄÄTÖS Saksan ja Ranskan valtuuttamisesta soveltamaan jäsenvaltioiden liikevaihtoverolainsäädännön yhdenmukaistamista koskevan direktiivin 77/388/ETY 3 artiklasta poikkeavaa toimenpidettä(komission esittämä)PERUSTELUTJOHDANTOSaksa pyysi 28. joulukuuta 2001 ja Ranska 7. tammikuuta 2002 jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17. toukokuuta 1977 annetun neuvoston direktiivin 77/388/ETY [1], jäljempänä kuudes direktiivi, 27 artiklan perusteella komissiolta valtuutusta soveltaa kuudennen direktiivin 3 artiklasta poikkeavaa toimenpidettä, joka koskee tiettyjen Reinillä sijaitsevien, asianomaisten maiden välisten siltojen rakentamista ja kunnossapitoa. Komissio pyysi 25. helmikuuta 2002 päivätyllä kirjeellä Saksan ja Ranskan viranomaisia toimittamaan lisätietoja siitä, missä määrin pyydetty toimenpide poikkeaa edellä mainitun 3 artiklan säännöksistä. Saksan viranomaiset toimittavat komission pyytämät lisätiedot 19. kesäkuuta 2002 päivätyllä ja Ranskan viranomaisten allekirjoittamalla kirjeellä, jonka komission pääsihteeristö rekisteröi 22. heinäkuuta 2002. Saksan ja Ranskan pyytämällä poikkeustoimenpiteellä pyritään siihen, että tiettyjen, asianomaisten maiden välillä sijaitsevien siltojen rakentamiseen ja kunnossapitoon liittyvää arvonlisäveroa koskevia alueellisia sääntöjä sovellettaessa Saksan ja Ranskan välisen aluerajan katsottaisiin aina sijaitsevan kyseisten siltojen puolivälissä.[1]  EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2002/38/EY (EYVL L 128, 15.5.2002, s. 41)PYYDETTYJEN POIKKEUSTEN TARKOITUSSaksan ja Ranskan viranomaisten mukaan ilman erityistoimenpidettä niiden välillä sijaitsevien siltojen rakennus- ja kunnossapitotöiden arvonlisäverotuspaikka määräytyisi kyseisten jäsenvaltioiden maantieteellisen rajan perusteella. Kyseinen raja sijaitsee paikassa, jossa joki on syvin.Kullakin sillalla joen syvyyden perusteella määräytyvä maantieteellinen raja ei siis ole suora vaan aaltoileva.Arvonlisäverolainsäädännön soveltamisen kannalta tällainen maantieteellinen raja olisi käytännössä vaikea määrittää. Kaiken lisäksi raja on jatkuvassa muutostilassa.Edellä esitetyn perusteella maiden välillä sijaitsevien siltojen rakennus- ja kunnossapitotöihin sovellettava arvonlisäverojärjestelmä olisi alueellisen soveltamisalan näkökulmasta erityisen monimutkaista.PYYDETYN POIKKEUSTOIMENPITEEN KUVAUSSaksan ja Ranskan pyytämällä poikkeustoimenpiteellä pyritään siihen, että tiettyjen Reinillä sijaitsevien, asianomaisten maiden välisten siltojen rakentamisen ja kunnossapidon, talvikunnossapito ja tavanomainen puhtaanapito mukaan luettuina, osalta Saksan ja Ranskan välisen aluerajan katsottaisiin sijaitsevan asianomaisten siltojen puolivälissä.Reinillä sijaitsevat maiden väliset sillat, joihin poikkeusta sovellettaisiin, ovat tulevaisuudessa rakennettavia siltoja, joilta on yhteys Ranskan moottoritie- ja päätieverkoston ulkopuolisiin teihin sekä Saksan suurten pääväylien muodostaman liittovaltiotason verkoston ulkopuolisiin teihin.Muut sillat, joihin voidaan soveltaa eri poikkeustoimenpiteitä, eivät kuuluisi pyydetyn toimenpiteen soveltamisalaan. Näin ollen 17. maaliskuuta 1997 tehtyä neuvoston päätöstä 97/189/EY [2] sovellettaisiin edelleen.[2]  EYVL L 80, 21.3.1997, s. 20KOMISSION NÄKÖKANTAMahdollisuudesta poiketa kuudennesta direktiivistä on säädetty sen 27 artiklassa; perusteena on oltava veronkannon yksinkertaistaminen tai tietyntyyppisten veropetosten tai veron kiertämisen estäminen.Ei voida kiistää, etteikö tavanomaisten alueellista soveltamisalaa koskevien arvonlisäverosääntöjen soveltamisesta seuraisi edellä kuvatun kaltaisia huomattavia vaikeuksia toimijoille, jotka osallistuvat Reinillä sijaitsevien, maiden välisten siltojen rakennus- ja kunnossapitotöihin.Saksan ja Ranskan suunnitteleman toimenpiteen, jonka tarkoituksena on vahvistaa kyseisten jäsenvaltioiden välinen alueraja kulloinkin kyseessä olevan sillan puoliväliin arvonlisäverolainsäädäntöä sovellettaessa, avulla näiltä vaikeuksilta vältyttäisiin. Lisäksi ehdotettu rajanmääritysperuste vaikuttaa tasapuoliselta ja helpolta soveltaa.Suunniteltu toimenpide lukeutuu siis toimenpiteisiin, joiden tarkoituksena on verojen kantaminen.Lopuksi on korostettava sitä seikkaa, että kokonaisuutena ottaen poikkeus ei vaikuta arvonlisäveron perusteena olevaan määrään eikä näin ollen yhteisöjen omiin arvonlisäverovaroihin.Näin ollen komissio ehdottaa, että neuvosto valtuuttaisi Saksan ja Ranskan soveltamaan niiden pyytämää 3 artiklasta poikkeavaa toimenpidettä.Ehdotus NEUVOSTON PÄÄTÖS Saksan ja Ranskan valtuuttamisesta soveltamaan jäsenvaltioiden liikevaihtoverolainsäädännön yhdenmukaistamista koskevan direktiivin 77/388/ETY 3 artiklasta poikkeavaa toimenpidettä(ainoastaan saksan- ja ranskankieliset tekstit ovat todistusvoimaiset)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY [3] ja erityisesti sen 27 artiklan 1 kohdan,[3]   EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2002/38/EY (EYVL L 128, 15.5.2002, s. 41)ottaa huomioon komission ehdotuksen [4],[4]   EYVL C , , s.sekä katsoo seuraavaa:(1) Saksa pyysi 28 päivänä joulukuuta 2001 ja Ranska 7 päivänä tammikuuta 2002 komissiolta valtuutusta soveltaa direktiivin 77/388/ETY 3 artiklasta poikkeavaa toimenpidettä tiettyjen Reinillä sijaitsevien, asianomaisten maiden välisten siltojen rakennus- ja kunnossapitotöihin.(2) Komissio pyysi 25 päivänä helmikuuta 2002 päivätyllä kirjeellä Saksan ja Ranskan viranomaisilta lisätietoja pyydetyn poikkeuksen soveltamisalasta.(3) Saksan viranomaiset toimittivat 19 päivänä kesäkuuta 2002 päivätyllä ja Ranskan viranomaisten allekirjoittamalla kirjeellä, jonka komission pääsihteeristö rekisteröi 22 päivänä heinäkuuta 2002, komissiolle sen pyytämät lisätiedot, jotka täydentävät alkuperäisiä pyyntöjä.(4) Saksan ja Ranskan näin täydentämästä pyynnöstä ilmoitettiin muille jäsenvaltioille 31 päivänä heinäkuuta 2002 päivätyllä kirjeellä.(5) Reinillä sijaitsevat maiden väliset sillat, joihin poikkeusta sovellettaisiin, ovat tulevaisuudessa rakennettavia siltoja, joilta on yhteys Ranskan moottoritie- ja päätieverkoston ulkopuolisiin teihin sekä Saksan suurten pääväylien muodostaman liittovaltiotason verkoston ulkopuolisiin teihin.(6) Saksan ja Ranskan pyytämän poikkeustoimenpiteellä pyritään siihen, että asianomaisten siltojen rakentamiseen ja kunnossapitoon liittyvässä arvonlisäverotuksessa Saksan ja Ranskan välisen aluerajan katsottaisiin sijaitsevan kyseisten siltojen puolivälissä.(7) Ilman erityistoimenpidettä maiden välisten siltojen rakennus- ja kunnossapitotöiden arvonlisäverotuspaikka määräytyisi kyseisten jäsenvaltioiden maantieteellisen rajan perusteella, joka sijaitsee paikassa, jossa joki on syvin. Sen lisäksi, että kyseinen raja olisi vaikea määrittää käytännössä, se myös muuttuu ajan mittaan. Työt suorittavien toimijoiden näkökulmasta maiden välisten siltojen rakennus- ja kunnossapitotöihin sovellettava arvonlisäverojärjestelmä olisi siis erittäin monimutkainen.(8) Toimenpiteen, jolla Saksan ja Ranskan välinen alueraja halutaan vahvistaa asianomaisten, maiden välillä sijaitsevien siltojen puoliväliin, tarkoituksena on siis yksinkertaistaa kyseisten siltojen rakentamiseen ja kunnossapitoon sisältyvän veron kantamista.(9) Poikkeustoimenpide ei vähennä arvonlisäveron perusteena olevaa määrää. Se ei näin ollen vaikuta yhteisöjen omiin arvonlisäverovaroihin,ON TEHNYT TÄMÄN PÄÄTÖKSEN:1 artiklaPoiketen siitä, mitä direktiivin 77/388/ETY 3 artiklassa säädetään, Saksa ja Ranska valtuutetaan 2 artiklassa tarkoitettujen, kyseisten maiden välillä Reinillä sijaitsevien siltojen osalta vahvistamaan asianomaisten jäsenvaltioiden välinen alueraja kyseisten siltojen puoliväliin niiden rakentamiseen ja kunnossapitoon tarkoitettujen tavaroiden luovutusten, palvelujen suoritusten, yhteisöhankintojen ja tavaroiden maahantuonnin arvonlisäverotuspaikan osalta siltojen talvikunnossapito ja tavanomainen puhtaanapito mukaan luettuina.2 artiklaReinillä sijaitsevat maiden väliset sillat, joihin tätä päätöstä sovelletaan, ovat tulevaisuudessa rakennettavia siltoja, joilta on yhteys Ranskan moottoritie- ja päätieverkoston ulkopuolisiin teihin sekä Saksan suurten pääväylien muodostaman liittovaltiotason verkoston ulkopuolisiin teihin.3 artiklaTämä päätös on osoitettu Saksan liittotasavallalle ja Ranskan tasavallalle.Tehty Brysselissä .Neuvoston puolestaPuheenjohtaja


               EUROOPAN KOMISSIO
            Bryssel 20.5.2011
            KOM(2011) 277 lopullinen
            2011/0123(NLE)
            Ehdotus
            NEUVOSTON PÄÄTÖS
            metsälainsäädännön soveltamisen valvontaa, metsähallintoa ja puutuotteiden kauppaa Euroopan unioniin koskevan Euroopan unionin ja Keski-Afrikan tasavallan vapaaehtoisen kumppanuussopimuksen (FLEGT) allekirjoittamisesta

               PERUSTELUT

               Metsälainsäädännön soveltamisen valvontaa, metsähallintoa ja puukauppaa (Forest Law Enforcement, Governance and Trade – FLEGT) koskevassa EU:n toimintasuunnitelmassa
                  1
               , jonka neuvosto hyväksyi vuonna 2003
                  2
               , esitetään sarja toimenpiteitä, joilla tuetaan puutavaraa tuottavia maita, edistetään monenvälistä yhteistyötä laittoman puukaupan ehkäisemiseksi ja tuetaan yksityissektorin aloitteita sekä toimenpiteitä, joilla pyritään ehkäisemään investointeja laitonta puunhakkuuta edistävään toimintaan. Keskeinen osa toimintasuunnitelmaa ovat unionin ja puutavaraa tuottavien maiden väliset FLEGT-kumppanuussopimukset, joilla pyritään lopettamaan laittomat hakkuut. Neuvosto antoi vuonna 2005 asetuksen (EY) N:o 2173/2005
                  3
               , jolla perustetaan lupajärjestelmä ja mekanismi, jolla varmistetaan EU:hun tuotavan puutavaran laillisuus.

               Joulukuussa 2005 neuvosto valtuutti komission neuvottelemaan puutavaraa tuottavien maiden kanssa kumppanuussopimukset, joiden tarkoituksena on panna täytäntöön metsälainsäädännön soveltamisen valvontaa, metsähallintoa ja puukauppaa (Forest Law Enforcement, Governance and Trade – FLEGT) koskeva unionin toimintasuunnitelma ja erityisesti edistää varmennetun laillisen puutavaran tuontia unioniin näistä kumppanimaista
                  4
               . Keski-Afrikan tasavallan kanssa tehtävä sopimus on Ghanan, Kongon ja Kamerunin kanssa tehtyjen sopimusten jälkeen neljäs tuottajamaan ja unionin välillä neuvoteltu tämäntyyppinen kumppanuussopimus.

               Komissio aloitti neuvottelut Keski-Afrikan tasavallan kanssa lokakuussa 2009. Neuvottelut jatkuivat 14 kuukauden ajan ja sisälsivät neljä keskinäistä tapaamista ja 18 teknisen työryhmätason kokousta. Jäsenvaltiot ovat avustaneet komissiota neuvottelujen aikana. Komissio on antanut neuvostolle tietoa neuvottelujen edistymisestä ja toimittanut raportteja metsäalan työryhmälle sekä Keski-Afrikan tasavallassa toimiville EU:n ulkomaanedustustojen päälliköille ja edustajille. Kunkin neuvottelutilaisuuden jälkeen osapuolet ovat järjestäneet julkisia kokouksia, jotta sidosryhmät on voitu pitää ajan tasalla neuvottelujen etenemisestä. Lisäksi Keski-Afrikan tasavalta on soveltanut osallistavaa lähestymistapaa, jossa kansalaisyhteiskunnan ja yksityissektorin edustajat osallistuivat sopimuksen valmisteluihin.

               Sopimus kattaa kaikki neuvoston antamiin neuvotteluohjeisiin sisältyneet osa-alueet. Sopimuksella luodaan erityisesti FLEGT-lupajärjestelmän edellyttämät puitteet, instituutiot ja järjestelmät. Siinä kuvaillaan toimitusketjun valvontaa, laillisuuden noudattamisen puitteita ja järjestelmän riippumatonta tarkastusta koskevia vaatimuksia. Näitä osa-alueita kuvaillaan sopimuksen liitteissä, ja niissä esitetään yksityiskohtainen selvitys rakenteista, jotka tukevat FLEGT-luvan tarjoamaa laillisuuden varmistusjärjestelmää. Keski-Afrikan tasavalta on määrittänyt sovellettavan lainsäädännön kattavien sidosryhmäkuulemisten avulla. Määritelmä kattaa puunkorjuuoikeuksien myöntämistä, yritysten rekisteröintiä ja metsänhoitoa koskevat lait ja asetukset, ympäristö- ja työlainsäädännön, verosäännökset, paikallisyhteisöjen, maanomistajayhteisöjen ja kansalaisyhteiskunnan osallistumisen kaltaiset sosiaaliset velvoitteet, muut lainsäädännössä asetetut puutavaran kuljettamista ja myyntiä koskevat velvoitteet sekä vientikauppaa koskevat vaatimukset.

               Sopimuksen soveltamisala on laajempi kuin FLEGT-asetuksen (EY) N:o 2173/2005 liitteessä II ehdotettu rajattu tuotekattavuus, sillä sopimus kattaa kaikki viedyt puutuotteet. Keski-Afrikan tasavalta sitoutuu näin kehittämään järjestelmän, joka antaa unionille varmuuden siitä, että kaikki Keski-Afrikan tasavallasta peräisin olevat metsäteollisuuden tuotteet ovat laillisesti tuotettuja. Tämän odotetaan vaikuttavan myönteisellä ja kestävällä tavalla maan kasvuun.

               Sopimuksessa määrätään FLEGT-asetuksen (EY) N:o 2173/2005 ja siihen liittyvän täytäntöönpanoasetuksen (EY) N:o 1024/2008 mukaisesta tuontivalvonnasta unionin rajoilla. Sopimukseen sisältyy kuvaus Keski-Afrikan tasavallan FLEGT-luvasta, joka vastaa edellä mainitun täytäntöönpanoasetuksen mukaista mallia.

               Sopimuksessa luodaan FLEGT-järjestelmään liittyvä vuoropuhelu- ja yhteistyöjärjestely unionin kanssa perustamalla sopimuksen yhteinen täytäntöönpanokomitea. Siinä myös vahvistetaan sidosryhmien osallistumiseen, sosiaalisiin suojalausekkeisiin, läpinäkyvyyteen, täytäntöönpanon vaikutusten arviointiin ja raportointiin liittyvät periaatteet.

               Sopimuksessa vahvistetaan aikataulu ja menettelyt sopimuksen voimaantulolle sekä lupajärjestelmän soveltamiselle. Keski-Afrikan tasavalta kehittää ja suunnittelee uudelleen sääntely- ja tiedonhallintajärjestelmäänsä, ottaa käyttöön kattavammat toimitusketjun tarkastukset ja luo puitteet lainsäädännön noudattamisen riippumattomille tarkastuksille. Tämän vuoksi uuden järjestelmän kehittäminen ja testaaminen sekä suunniteltuja toimia koskevien valmiuksien luominen hallituksessa, kansalaisyhteiskunnassa ja yksityissektorilla kestää useita vuosia. FLEGT-lupajärjestelmän odotetaan olevan täysin toimintavalmis vuoteen 2014 mennessä. Lupajärjestelmää arvioidaan sopimuksessa määritettyjen kriteerien perusteella ennen kuin EU alkaa hyväksyä FLEGT-lupia.

               2011/0123 (NLE)

               Ehdotus

               NEUVOSTON PÄÄTÖS

               metsälainsäädännön soveltamisen valvontaa, metsähallintoa ja puutuotteiden kauppaa Euroopan unioniin koskevan Euroopan unionin ja Keski-Afrikan tasavallan vapaaehtoisen kumppanuussopimuksen (FLEGT) allekirjoittamisesta

               EUROOPAN UNIONIN NEUVOSTO, joka

               ottaa huomioon Euroopan unionista tehdyn sopimuksen,

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan ensimmäisen alakohdan yhdessä sen 218 artiklan 5 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan komissio antoi toukokuussa 2003 Euroopan parlamentille ja neuvostolle tiedonannon ”Metsälainsäädännön soveltamisen valvonta, metsähallinto ja puukauppa (FLEGT): Ehdotus EU:n toimintasuunnitelmaksi”
                  5
               , jossa kehotetaan toimenpiteisiin laittoman puunkorjuun torjumiseksi laatimalla vapaaehtoisia kumppanuussopimuksia puutavaraa tuottavien maiden kanssa. Toimintasuunnitelmaa koskevat neuvoston päätelmät annettiin lokakuussa 2003
                  6
               , ja Euroopan parlamentti antoi asiaa koskevan päätöslauselman 11 päivänä heinäkuuta 2005
                  7
               .

               (2)Neuvosto valtuutti 5 päivänä joulukuuta 2005 komission aloittamaan neuvottelut kumppanuussopimuksista metsälainsäädännön soveltamisen valvontaa, metsähallintoa ja puukauppaa koskevan unionin toimintasuunnitelman (FLEGT) täytäntöönpanemiseksi.

               (3)Neuvosto antoi 20 päivänä joulukuuta 2005 asetuksen (EY) N:o 2173/2005
                  8
               , jolla perustetaan FLEGT-lupajärjestelmä unioniin sellaisista maista peräisin olevaa puutavaran tuontia varten, joiden kanssa unioni on tehnyt vapaaehtoisen kumppanuussopimuksen.

               (4)Neuvottelut Keski-Afrikan tasavallan kanssa on saatu päätökseen, ja metsälainsäädännön soveltamisen valvontaa, metsähallintoa ja puutuotteiden kauppaa Euroopan unioniin koskeva Euroopan unionin ja Keski-Afrikan tasavallan vapaaehtoinen kumppanuussopimus (FLEGT), jäljempänä ’sopimus’, parafoitiin 21 päivänä joulukuuta 2010.

               (5)Sopimus olisi allekirjoitettava sillä varauksella, että se tehdään,

               ON HYVÄKSYNYT TÄMÄN PÄÄTÖKSEN:

               1 artikla

               Annetaan valtuudet allekirjoittaa unionin puolesta metsälainsäädännön soveltamisen valvontaa, metsähallintoa ja puutuotteiden kauppaa Euroopan unioniin koskeva Euroopan unionin ja Keski-Afrikan tasavallan vapaaehtoinen kumppanuussopimus (FLEGT) sillä varauksella, että kyseinen sopimus tehdään
                  9
               .

               2 artikla

               Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus unionin puolesta, sillä varauksella, että sopimus tehdään.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä […].

                     Neuvoston puolesta

                     Puheenjohtaja
                     […]

                     (1)
                  KOM(2003) 251.

                     (2)
                  EUVL C 268, 7.11.2003, s. 1.

                     (3)
                  EUVL L 347, 30.12.2005, s. 1.

                     (4)
                  Neuvoston asiakirja 15102/05, rajoitettu jakelu.

                     (5)
                  KOM(2003) 251.

                     (6)
                  EUVL C 268, 7.11.2003, s. 1.

                     (7)
                  EUVL C 157E, 6.7.2006, s. 482.

                     (8)
                  EUVL L 347, 30.12.2005, s. 1.

                     (9)
                  Sopimuksen teksti julkaistaan sen tekemistä koskevan päätöksen kanssa.


               EUROOPAN KOMISSIO
            Bryssel 26.2.2016
            COM(2016) 90 final
            2016/0054(NLE)
            Ehdotus
            NEUVOSTON PÄÄTÖS
            Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

               PERUSTELUT

               Oheinen ehdotus on oikeudellinen väline Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen liitettävän pöytäkirjan, jäljempänä ’pöytäkirja’, allekirjoittamista ja väliaikaista soveltamista varten Kroatian tasavallan Euroopan unioniin liittymisen huomioon ottamiseksi.

               Kroatian liittymisasiakirjan mukaan Kroatia sitoutuu liittymään Euroopan unionin ja sen jäsenvaltioiden allekirjoittamiin tai tekemiin kansainvälisiin sopimuksiin kyseisiin sopimuksiin liitettävällä pöytäkirjalla.

               Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustava kumppanuus- ja yhteistyösopimus, jäljempänä ’sopimus’, allekirjoitettiin Brysselissä 11. lokakuuta 2004, ja se tuli voimaan 1. lokakuuta 2010.

               Komissio valtuutettiin 14. syyskuuta 2012 annetulla neuvoston päätöksellä
                  1
                aloittamaan neuvottelut asiaan kuuluvien pöytäkirjojen tekemiseksi asianomaisten kolmansien maiden kanssa. Tadžikistanin tasavallan kanssa käydyt neuvottelut on saatu onnistuneesti päätökseen parafoimalla pöytäkirja.

               Ehdotetulla pöytäkirjalla otetaan Kroatian tasavalta sopimuksen sopimuspuoleksi ja velvoitetaan EU laatimaan sopimus todistusvoimaisena toisintona kroaatin kielellä.

               Komissio pitää neuvottelujen tuloksia tyydyttävinä ja pyytää neuvostoa antamaan sille valtuudet allekirjoittaa pöytäkirja Euroopan unionin ja sen jäsenvaltioiden puolesta.

               2016/0054 (NLE)

               Ehdotus

               NEUVOSTON PÄÄTÖS

               Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 5 kohdan kanssa,

               ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Kroatian tasavallan liittymisasiakirjan 6 artiklan 2 kohdan nojalla Kroatian tasavallan liittymisestä Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen, jäljempänä ’sopimus’, sovitaan tekemällä sopimukseen pöytäkirja. Liittymisasiakirjan 6 artiklan 2 kohdan mukaisesti tällaiseen liittymiseen sovelletaan yksinkertaistettua menettelyä, jonka mukaan pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä olevat kolmannet maat.

               (2)Neuvosto valtuutti 14 päivänä syyskuuta 2012 komission aloittamaan neuvottelut kyseisten kolmansien maiden kanssa
                  2
               . Tadžikistanin tasavallan kanssa käydyt neuvottelut on saatu onnistuneesti päätökseen parafoimalla pöytäkirja.

               (3)Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan päätökseen myöhemmin,

               ON HYVÄKSYNYT TÄMÄN PÄÄTÖKSEN:

               1 artikla

               Valtuutetaan Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen liitettävän pöytäkirjan allekirjoittaminen unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi sillä varauksella, että mainitun pöytäkirjan tekeminen saatetaan päätökseen.

               Pöytäkirjan teksti on tämän päätöksen liitteenä.

               2 artikla

               Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston päätös valtuutuksesta aloittaa neuvottelut Euroopan unionin tai Euroopan unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamien tai tekemien sopimusten mukauttamisesta Kroatian tasavallan liittyessä Euroopan unioniin (neuvoston asiakirja 13351/12 LIMITED).

                     (2)
                  Neuvoston päätös valtuutuksesta aloittaa neuvottelut Euroopan unionin tai Euroopan unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamien tai tekemien sopimusten mukauttamisesta Kroatian tasavallan liittyessä Euroopan unioniin (neuvoston asiakirja 13351/12 LIMITED).

    ---documentbreak---

               EUROOPAN KOMISSIO
            Bryssel 26.2.2016
            COM(2016) 90 final
            LIITE
            asiakirjaan
            Ehdotus neuvoston päätökseksi
            Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

               PÖYTÄKIRJA
                  EUROOPAN YHTEISÖJEN JA NIIDEN JÄSENVALTIOIDEN SEKÄ
                  TADŽIKISTANIN TASAVALLAN VÄLISEN KUMPPANUUDEN PERUSTAVAAN KUMPPANUUS- JA YHTEISTYÖSOPIMUKSEEN
                  KROATIAN TASAVALLAN
                  EUROOPAN UNIONIIN

               LIITTYMISEN

               HUOMIOON OTTAMISEKSI

               BELGIAN KUNINGASKUNTA,

               BULGARIAN TASAVALTA,

               TŠEKIN TASAVALTA,

               TANSKAN KUNINGASKUNTA,

               SAKSAN LIITTOTASAVALTA,

               VIRON TASAVALTA,

               IRLANTI,

               HELLEENIEN TASAVALTA,

               ESPANJAN KUNINGASKUNTA,

               RANSKAN TASAVALTA,

               KROATIAN TASAVALTA,

               ITALIAN TASAVALTA,

               KYPROKSEN TASAVALTA,

               LATVIAN TASAVALTA,

               LIETTUAN TASAVALTA,

               LUXEMBURGIN SUURHERTTUAKUNTA,

               UNKARI,

               MALTAN TASAVALTA,

               ALANKOMAIDEN KUNINGASKUNTA,

               ITÄVALLAN TASAVALTA,

               PUOLAN TASAVALTA,

               PORTUGALIN TASAVALTA,

               ROMANIA,

               SLOVENIAN TASAVALTA,

               SLOVAKIAN TASAVALTA,

               SUOMEN TASAVALTA,

               RUOTSIN KUNINGASKUNTA,

               ISON-BRITANNIAN JA POHJOIS-IRLANNIN YHDISTYNYT KUNINGASKUNTA,

               Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen sopimuspuolet, jäljempänä ’jäsenvaltiot’,

               EUROOPAN UNIONI, jäljempänä ’unioni’, ja

               EUROOPAN ATOMIENERGIAYHTEISÖ

                  ..

               sekä

               TADŽIKISTANIN TASAVALTA,

                  ...

               jäljempänä yhdessä ’sopimuspuolet’, jotka

               TOTEAVAT, että Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustava kumppanuus- ja yhteistyösopimus, jäljempänä ’sopimus’, allekirjoitettiin Luxemburgissa 11 päivänä lokakuuta 2004;

               TOTEAVAT, että sopimus Kroatian tasavallan liittymisestä Euroopan unioniin allekirjoitettiin Brysselissä 9 päivänä joulukuuta 2011;

               TOTEAVAT, että Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehdyn asiakirjan 6 artiklan 2 kohdan mukaisesti Kroatian tasavallan liittymisestä sopimukseen sovitaan tekemällä sopimukseen pöytäkirja;

               OTTAVAT HUOMIOON Kroatian tasavallan liittymisen 1 päivänä heinäkuuta 2013 Euroopan unioniin,

               OVAT SOPINEET SEURAAVAA:

               1 ARTIKLA

               Kroatian tasavallasta tulee Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavan kumppanuus- ja yhteistyösopimuksen osapuoli. Kroatian tasavalta hyväksyy ja ottaa huomioon muiden unionin jäsenvaltioiden tavoin sopimuksen sekä samana päivänä allekirjoitettuun päätösasiakirjaan liitettyjen yhteisten julistusten, julistusten ja kirjeenvaihdon tekstin.

               2 ARTIKLA

               Tämän pöytäkirjan parafoinnin jälkeen unioni välittää jäsenvaltioilleen ja Tadžikistanin tasavallalle sopimuksen kroaatinkielisen toisinnon. Kun tämä pöytäkirja tulee voimaan, kroaatinkielinen kielitoisinto on todistusvoimainen samoin edellytyksin kuin sopimuksesta bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja tadžikin kielellä laaditut toisinnot.

               3 ARTIKLA

               Tämä pöytäkirja on erottamaton osa sopimusta.

               4 ARTIKLA

               1.
                     Sopimuspuolet hyväksyvät tämän pöytäkirjan omia menettelyjään noudattaen. Sopimuspuolet ilmoittavat toisilleen tarvittavien menettelyjen saattamisesta päätökseen. Hyväksymisasiakirja talletetaan Euroopan unionin neuvoston pääsihteeristön huostaan.

               2.
                     Tämä pöytäkirja tulee voimaan viimeisen hyväksymisasiakirjan tallettamispäivää seuraavan kuukauden ensimmäisenä päivänä.

               5 ARTIKLA

               Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja tadžikin kielellä, ja jokainen teksti on yhtä todistusvoimainen.

               TÄMÄN VAKUUDEKSI tätä varten asianmukaisesti valtuutetut täysivaltaiset edustajat

               ovat allekirjoittaneet tämän pöytäkirjan.

               Tehty … ssa/ssä … päivänä …kuuta vuonna …

               EUROOPAN UNIONIN, EUROOPAN ATOMIENERGIAYHTEISÖN JA NIIDEN JÄSENVALTIOIDEN PUOLESTA

               TADŽIKISTANIN TASAVALLAN PUOLESTA


Tärkeä oikeudellinen huomautus

|

52007PC0596

Ehdotus: neuvoston päätös yhteisön kannan vahvistamisesta TIR-carnet'isiin merkittyjen tavaroidenmerkittyjen tavaroiden kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseen  /* KOM/2007/0596 lopull. - ACC 2007/0208 */

	[pic] | EUROOPAN YHTEISÖJEN KOMISSIO |Bryssel 15.10.2007KOM(2007) 596 lopullinen2007/0208 (ACC)Ehdotus:NEUVOSTON PÄÄTÖSyhteisön kannan vahvistamisesta TIR-carnet'isiin merkittyjen tavaroidenmerkittyjen tavaroiden kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseen(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet TIR-carnet'isiin merkittyjen tavaroiden kansainvälisestä kuljetuksesta 14 päivänä marraskuuta 1975 tehty tulliyleissopimus (TIR-yleissopimus) hyväksyttiin Euroopan talousyhteisön puolesta neuvoston asetuksella (ETY) N:o 2112/78. Yleissopimus tuli yhteisössä voimaan 20. kesäkuuta 1983. Tämän päätösehdotuksen tarkoituksena on tehdä muutoksia TIR-yleissopimuksen liitteessä 8 olevaan 13 artiklaan. Muutokset koskevat YK:n Euroopan talouskomission alaisen TIR:n toimeenpanevan neuvoston ja TIR:n sihteeristön toimintaan liittyviä rahoitusjärjestelyjä. |120 | Yleinen tausta TIR-yleissopimuksella, jota hallinnoi Genevessä toimiva Yhdistyneiden Kansakuntien Euroopan talouskomissio (UNECE), on otettu käyttöön passitusmenettely tavaroiden kansainvälisiä maantiekuljetuksia varten. Yleissopimus antaa mahdollisuuden kuljettaa tavaroita, joiden tullit ja verot on suspendoitu, kansainvälisten rajojen yli mahdollisimman vähäisin tulliviranomaisten toimenpitein. TIR-järjestelmällä vähennetään kansainvälisen tavarakuljetuksen tavanomaisia esteitä ja edistetään siten kansainvälisen kaupan kehitystä. Koska järjestelmällä vähennetään passitukseen liittyviä viipeitä, sen avulla voidaan saavuttaa merkittäviä säästöjä kuljetuskustannuksissa. Järjestelmän tärkeimpänä etuna on se, että vaaditut takaukset on suhteellisen helppo saada TIR-yleissopimuksen kansainvälisen takausketjun ansiosta. Tulliviranomaisten ja takaajayhdistysten perustamalle julkisen ja yksityisen sektorin kumppanuudelle on viime kuukausien aikana aiheutunut TIR-järjestelmän yhteydessä vakavia ongelmia, jotka liittyvät erityisesti TIR:n toimeenpanevan neuvoston ja TIR:n sihteeristön rahoitukseen. TIR-järjestelmän ja julkisen ja yksityisen sektorin kumppanuuden vahvistamiseksi kumppanuuden molemmat osapuolet ovat päättäneet toteuttaa kaikki tarpeelliset toimet, joilla TIR-yleissopimusta voidaan muuttaa siten, että ilmaisu ”maksu” korvataan ilmaisulla ”määrä” ja kyseisen määrän vahvistamismenettely määritellään selvästi. Toinen tarpeellinen toimi on ollut UNECE:n ja kansainvälisen maantiekuljetusliiton IRU:n välisen menettelysopimuksen laatiminen. Näillä toimilla saadaan epäilemättä aikaan nykyistä läpinäkyvämpi järjestelmä UNECE:n sihteeristön ja TIR:n toimeenpanevan neuvoston rahoitusta varten. |139 | Voimassa olevat aiemmat säännökset Ehdotuksessa käsitellyllä alalla ei ole voimassa olevia säännöksiä. |140 | Johdonmukaisuus suhteessa unionin muuhun politiikkaan ja muihin tavoitteisiin Ehdotettu päätös on johdonmukainen yleisen kauppa- ja liikennepolitiikan kanssa. Maantiekuljetuksia helpottavan TIR-järjestelmän ansiosta tavaroita voidaan kuljettaa 66 sopimuspuolen alueiden kautta mahdollisimman vähäisin tulliviranomaisten toimenpitein, ja vaaditut takaukset on suhteellisen helppo saada kansainvälisen takausketjun ansiosta. TIR-yleissopimuksella käyttöön otetut yksinkertaistetut menettelyt ovat Lissabonin strategian mukaisia. |KUULEMISET JA VAIKUTUSTEN ARVIOINTI |Intressitahojen kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Ehdotuksesta on kuultu IRU:ta sekä kaikkia TIR-yleissopimuksen sopimuspuolten takaajayhdistyksiä ja tulliviranomaisia. Kuuleminen on tapahtunut tullikoodeksikomitean kokouksissa ja kuljetuksia koskevia tulliasioita käsittelevän työryhmän istunnoissa. |212 | Tiivistelmä vastauksista ja siitä, miten ne on otettu huomioon Myönteinen lausunto. |Asiantuntijatiedon käyttö |229 | Ulkopuolisia asiantuntijoita ei ole tarvittu. |230 | Vaikutusten arviointi TIR-yleissopimuksessa on määriteltävä selvästi TIR:n toimeenpanevan neuvoston ja TIR:n sihteeristön rahoitusta koskevat säännöt. Ottamalla nämä muutokset käyttöön varmistetaan TIR-järjestelmän kestävyys ja mahdollistetaan TIR-elinten toiminnan jatkuvuus. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Muutokset koskevat liitteessä 8 olevaa 13 artiklaa, jossa ilmaisu ”maksu” korvataan ilmaisulla ”määrä”. Lisäksi artiklassa kuvataan selvästi, miten menettely, jolla kyseinen määrä lasketaan TIR-carnet'ta kohden, on vahvistettava ja miten sitä on noudatettava. |310 | Oikeusperusta Euroopan yhteisön perustamissopimuksen 133 artikla ja 300 artiklan 2 kohta. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Sen vuoksi siihen ei sovelleta toissijaisuusperiaatetta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Ehdotus on suhteellisuusperiaatteen mukainen. Sen tavoitteena on muuttaa kansainvälistä sopimusta, joka on sinänsä suhteellisuusperiaatteen mukainen. |332 | Ehdotuksessa tehdään muutoksia TIR-yleissopimuksen liitteessä 8 olevan 13 artiklan sanamuotoon. Lisäksi muutosten tavoitteena on määritellä selvästi TIR-elinten rahoitusmekanismi sekä julkisen ja yksityisen sektorin kumppaneiden tuleva yhteistyö tältä osin. |Sääntelytavan valinta |341 | Ehdotettu sääntelytapa: päätös. |342 | Muut vaihtoehdot eivät soveltuisi seuraavasta syystä: Kansainväliset sopimukset ja niitä koskevat muutokset sisällytetään yleensä yhteisön lainsäädäntöön päätöksellä. |TALOUSARVIOVAIKUTUKSET |409 | Ehdotuksella ei ole vaikutusta yhteisön talousarvioon. |1.  2007/0208 (ACC)Ehdotus:NEUVOSTON PÄÄTÖSyhteisön kannan vahvistamisesta TIR-carnet'isiin merkittyjen tavaroidenmerkittyjen tavaroiden kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,sekä katsoo seuraavaa:(1) TIR-carnet'isiin merkittyjen tavaroiden kansainvälisestä kuljetuksesta 14 päivänä marraskuuta 1975 tehty tulliyleissopimus (TIR-yleissopimus) hyväksyttiin yhteisön puolesta 25 päivänä heinäkuuta 1978 annetulla neuvoston asetuksella (ETY) N:o 2112/78[1], ja se tuli yhteisössä voimaan 20 päivänä kesäkuuta 1983[2].(2) TIR-yleissopimuksen hallinnollinen komitea päätti tammikuussa 2007, että tehokkaan yhteistyön harjoittaminen julkisen ja yksityisen sektorin kumppanuuden puitteissa edellyttää joidenkin muutosten tekemistä TIR-yleissopimukseen, jotta UNECE:n sihteeristöä ja TIR:n toimeenpanevaa neuvostoa varten saataisiin avoin rahoitusjärjestelmä. Muutokset ovat kielellisiä, minkä lisäksi niissä kuvataan selvästi jokaisesta TIR-carnet'sta veloitettavan määrän laskentamenetelmä.(3) Kaikki jäsenvaltiot ovat antaneet muutosehdotuksesta myönteisen lausunnon. TIR-yleissopimuksen hallinnollisen komitean laatimasta luonnoksesta on jo keskustelu tullikoodeksikomiteassa, ja se on hyväksytty alustavasti.(4) Olisi vahvistettava yhteisön kanta muutosehdotukseen,ON TEHNYT TÄMÄN PÄÄTÖKSEN:1 artiklaYhteisön kanta hallinnollisessa komiteassa perustuu liitteenä olevaan muutosluonnokseen.artiklaTämä päätös on osoitettu kaikille jäsenvaltioille.Tehty Brysselissä […] päivänä […]kuuta […].Neuvoston puolestaPuheenjohtajaLIITEKorvataan liitteessä 8 olevan 13 artiklan nykyinen 1 kohta seuraavasti:”1. Muita rahoituslähteitä hankittaessa TIR:n toimeenpanevan neuvoston ja TIR:n sihteeristön toiminta rahoitetaan jokaisesta 6 artiklassa tarkoitetun kansainvälisen järjestön myöntämästä TIR-carnet'sta veloitettavalla määrällä. Tämän määrän hyväksyy hallinnollinen komitea.”Lisätään uusi selittävä huomautus seuraavasti:” 8.13.1–3 MääräEdellä 1 kohdassa tarkoitettu määrä perustuu a) hallinnollisen komitean hyväksymään TIR:n toimeenpanevan neuvoston ja TIR:n sihteeristön budjetti- ja kustannussuunnitelmaan ja b) ennusteeseen, jonka kansainvälinen järjestö laatii myönnettävien TIR-carnet'iden määrästä.”Korvataan liitteessä 8 olevan 13 artiklan nykyinen 2 kohta seuraavasti:”2. Hallinnollinen komitea hyväksyy menettelyn, jolla TIR:n toimeenpanevan neuvoston ja TIR:n sihteeristön toiminnan rahoitus toteutetaan.”Lisätään uusi selittävä huomautus seuraavasti:”8.13.2. Kun 2 kohdasta tarkoitetusta menettelystä on kuultu 6 artiklassa tarkoitettua kansainvälistä järjestöä, menettelystä määrätään sopimuspuolten valtuuttaman ja niiden puolesta toimivan UNECE:n ja 6 artiklassa tarkoitetun kansainvälisen järjestön välisessä sopimuksessa. Hallinnollinen komitea hyväksyy sopimuksen.”[1] EYVL L 252, 14.9.1978.[2] EYVL L 31, 2.2.1983, s. 13.


Avis juridique important

|

52001PC0031

Ehdotus: Euroopan parlamentin ja neuvoston päätös ympäristöä koskevasta yhteisön toimintaohjelmasta (2001-2010)  /* KOM/2001/0031 lopull. - COD 2001/0029 */

Virallinen lehti nro 154 E , 29/05/2001 s. 0218 - 0225

Ehdotus: EUROOPAN PARLAMENTIN JA NEUVOSTON PÄÄTÖS ympäristöä koskevasta yhteisön toimintaohjelmasta (2001-2010)(Komission esittämä)PERUSTELUT1. JohdantoVuonna 1992 käynnistettiin viides ympäristöä koskeva toimintaohjelma "Kohti kestävää kehitystä". Ohjelman päätyttyä oli selvää, että kattavasta ympäristölainsäädännöstä huolimatta tarvitaan lisätoimia.Tässä uudessa toimintaohjelmassa pyritään yksilöimään alat, joilla tarvitaan uusia tai uudensuuntaisia toimia. Monet viidennen toimintaohjelman päätelmät ja siinä ehdotetut toimenpiteet ovat edelleen ajankohtaisia, lähinnä niiden osalta on kysymys täytäntöönpanosta käytännössä. Sitkeämpien ja hankalampien ongelmien, kuten ilmastonmuutoksen, ratkaiseminen edellyttää yhteisön tasolla koordinoituja toimia. Tässä toimintaohjelmassa käsitellään näitä ongelmia ja asetetaan ympäristöpolitiikan haasteet laajempaan yhteyteen tarkastelemalla kestävää kehitystä, taloudellisen edistymisen ja hyvälaatuisen ympäristön välistä yhteyttä, globaalistumista sekä Euroopan unionin laajentumista.2. Viidennen ympäristöä koskevan toimintaohjelman yleisarvioViidennen ympäristöä koskevan toimintaohjelman arviointia varten komissiota pyydettiin tekemään yleisarvio ohjelman saavutuksista. Tässä arviossa, joka perustui Euroopan ympäristökeskuksen kertomukseen ympäristön tilasta, tultiin siihen tulokseen, että ympäristötavoitteiden saavuttamisessa on edistytty mutta että jäljellä on edelleen paljon tehtävää. Yleisarvion perusteella käynnistettiin keskustelu ympäristöpolitiikan tulevista painopisteistä.3. KuulemisetYleisarvion julkaisemisen jälkeen kuultiin laajalti sidosryhmiä jäsenvaltioissa. Kansalliset viranomaiset järjestivät 12 seminaaria, ja lisäksi järjestettiin seminaari teollisuuden ja yritysten edustajien kanssa sekä kokouksia ja muita kontakteja kansalaisjärjestöjen kanssa. Asiasta saatiin myös kirjallisia kommentteja alueellisilta organisaatioilta ja yksittäisiltä henkilöiltä. Yhteydenpidon helpottamiseksi luotiin julkinen www-sivu.Myös ehdokasmaita rohkaistiin ilmaisemaan kantansa toimintaohjelman painopisteistä, koska ohjelma on voimassa myös Euroopan unionin ensimmäisen laajentumisen jälkeen. Unkarin alueellinen ympäristökeskus koordinoi kansallisilta viranomaisilta ja kansalaisjärjestöiltä tulleet lukuisat kommentit.4. Toimintaohjelma ja kestävä kehitysViidennellä ympäristöä koskevalla toimintaohjelmalla oli ratkaiseva merkitys siinä, että kestävä kehitys kirjattiin Euroopan unionin tavoitteeksi. Tämä vahvistettiin Amsterdamin sopimuksessa.Kestävää kehitystä ei voida saavuttaa ainoastaan ympäristöpolitiikan avulla. Se edellyttää poliittisten päättäjien sitoutumista kestävään kehitykseen yhteisön politiikan kaikilla osa-alueilla, ympäristö mukaan luettuna. On löydettävä mahdollisimman hyvä tasapaino taloudellisten, sosiaalisten ja ympäristöön liittyvien tavoitteiden välillä.Uusi ympäristöä koskeva toimintaohjelma on siten luonteeltaan erilainen. Ohjelma edustaa ympäristöulottuvuutta laajemmassa kestävää kehitystä koskevassa yhteisön strategiassa. Sen tavoitteena on tunnistaa merkittävimmät ympäristöongelmat ja niiden syyt. Ympäristönäkökohtien sisällyttäminen muuhun politiikkaan on menetelmä sen varmistamiseksi, että ongelmia käsitellään tehokkaasti.5. Taloudelliset vaikutuksetToimintaohjelmassa esitetään tärkeimmät tavoitteet, jotka on saavutettava puhtaan ja terveen ympäristön varmistamiseksi. Siinä esitetään tärkeimmät haasteet tulevaisuutta varten, mutta ei määritellä tarkasti tarvittavia toimia ja toimenpiteitä. Niitä käsitellään myöhemmin esitettävissä aloitteissa, joissa käsitellään myös kunkin toimenpiteen taloudellisia vaikutuksia.6. ToissijaisuusperiaateToimintaohjelmassa käsitellään niitä ympäristöongelmia, jotka edellyttävät toimia ja johtajuutta Euroopan tasolla. Tämä kuvastaa ympäristöongelmien ja niiden ratkaisujen kansainvälistä luonnetta.7. Johdonmukaisuus yhteisön muiden politiikkojen kanssaToimintaohjelmassa tunnustetaan selkeä yhteys yhteisön talous- ja sosiaalipolitiikkojen ja niiden mahdollisten ympäristövaikutusten välillä. Ympäristönsuojelua koskevien vaatimusten sisällyttäminen muuhun politiikkaan EY:n perustamissopimuksen 6 artiklan mukaisesti on toimintaohjelman olennainen osa.8. Kymmenen vuoden ohjelmakausiOhjelman voimassaoloajaksi ehdotetaan kymmentä vuotta. Tätä pidetään vähimmäisaikana, jotta- voidaan kehittää uusia toimenpiteitä- voidaan saattaa toimenpiteet osaksi kansallista lainsäädäntöä ja toteuttaa ne- toimenpiteiden vaikutukset alkavat näkyä- voidaan arvioida toimenpiteiden tehokkuus.Jotta voitaisiin ottaa huomioon muuttuvat olosuhteet, tarkoituksena on arvioida ohjelmaa sen puolivälissä. Lisäksi julkaistaan säännöllisesti osoittimia, joiden avulla voidaan seurata edistymistä ja reagoida tilanteeseen tarvittaessa.2001/0029 (COD)Ehdotus: EUROOPAN PARLAMENTIN JA NEUVOSTON PÄÄTÖS ympäristöä koskevasta yhteisön toimintaohjelmasta (2001-2010)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 175 artiklan 3 kohdan,ottavat huomioon komission ehdotuksen [1],[1]  EYVL C [], [], s. [].ottavat huomioon talous- ja sosiaalikomitean lausunnon [2],[2]  EYVL C [], [], s. [].ottavat huomioon alueiden komitean lausunnon [3],[3]  EYVL C [], [], s. [].noudattavat perustamissopimuksen 251 artiklassa määrättyä menettelyä [4],[4]  EYVL C [], [], s. [].sekä katsovat seuraavaa:1)  Puhdas ja terve ympäristö on edellytys yhteiskunnan hyvinvoinnin ja vaurauden jatkumiselle, mutta jatkuva maailmanlaajuinen kasvu aiheuttaa ympäristölle ennen näkemättömiä paineita.2) Viides ympäristöä koskeva yhteisön toimintaohjelma "Kohti kestävää kehitystä" päättyi 31. joulukuuta 2000, ja sen avulla saatiin aikaan monia merkittäviä parannuksia.3) Jäljellä on useita vakavia ympäristöongelmia, jotka edellyttävät lisätoimenpiteitä.4)  Luonnonvarojen harkittu käyttö ja maapallon ekosysteemien suojelu ovat yhdessä taloudellisen vaurauden ja tasapainoisen yhteiskunnallisen kehityksen kanssa edellytys kestävälle kehitykselle.5) Tässä ohjelmassa keskitytään kestävän kehityksen ympäristöulottuvuuteen, mutta sillä pyritään myös yleisemmin parantamaan ympäristön ja elämän laatua Euroopan unionissa.6)  Tässä ympäristöä koskevassa toimintaohjelmassa määritellään yhteisön ensisijaiset toimet ympäristöalalla. Ohjelma kestää kymmenen vuotta, jotta uusien toimien määrittämiselle ja toteuttamiselle sekä niiden vaikutusten arvioinnille jää riittävästi aikaa.7) Tässä päätöksessä esitettyjä tavoitteita, ensisijaisia toimia ja toimenpiteitä sovelletaan laajentuneessa yhteisössä.8) Lainsäädännöllä on edelleen keskeinen merkitys ympäristöön liittyvien ongelmien ratkaisemisessa, ja lainsäädännön asianmukainen täytäntöönpano kaikilta osin on edelleen yksi tärkeimmistä tavoitteista.9)  Ympäristönäkökohtien sisällyttäminen talous- ja sosiaalialan politiikkoihin on ehdottoman tärkeää, jotta voidaan käsitellä ympäristöön kohdistuvien paineiden syitä. Tähän liittyvää työtä on jatkettava.10)  Tarvitaan strategista lähestymistapaa, jotta voidaan saada aikaan tarvittavat muutokset ympäristön tilaan ja sen kehittymiseen vaikuttavissa tuotanto- ja kulutustavoissa; on löydettävä uusia tapoja työskennellä markkinoiden kanssa, lisättävä kansalaisten vaikuttamismahdollisuuksia ja edistettävä parempia maankäytön suunnittelua ja hallintaa koskevia päätöksiä.11)  Tutkijat ovat yksimielisiä siitä, että ihmisten toiminta lisää kasvihuonekaasujen määrää, mikä puolestaan johtaa maapallon lämpötilojen kohoamiseen ja ilmaston häiriöihin.12)  Ilmastonmuutoksen vaikutukset yhteiskuntaan ja luontoon ovat vakavia ja edellyttävät toimenpiteitä kasvihuonekaasupäästöjen vähentämiseksi.13)  Ilmastonmuutos voidaan estää vähentämättä kasvua ja vaurautta, mikäli taloudellisen kasvun ja päästöjen välinen yhteys pystytään purkamaan.14)  Terveet ja tasapainoiset luonnonjärjestelmät ovat edellytys elämän jatkumiselle maapallolla.15)  Ihmisten toiminta aiheuttaa luonnolle ja biologiselle monimuotoisuudelle huomattavia paineita, jotka johtuvat erityisesti pilaantumisesta sekä maaperän ja merien käyttötavoista.16)  Maaperä on rajallinen voimavara, johon kohdistuu paineita.17)  Vaikka ympäristönormit ovat parantuneet, ilman, veden ja elintarvikkeiden laatu vaikuttavat ihmisten terveyteen, ja on todisteita siitä, että allergiat, hengitysteiden sairaudet, syöpä ja muut sairaudet ovat lisääntyneet.18)  Liikenteestä, maataloudesta, teollisuuden prosesseista, kotitalouksien jätevesistä ja jätehuollosta aiheutuva pilaantuminen huonontaa ympäristön laatua ja vaikuttaa siten haitallisesti ihmisten terveyteen.19)  Laadittaessa menettelyjä ihmisten terveyden ja ympäristön suojelemiseksi on kiinnitettävä enemmän huomiota ennalta ehkäisyyn ja ennalta varautumiseen.20)  Maapallon kyky vastata voimavarojen kysyntään ja käsitellä niiden käytöstä johtuvaa jätettä on koetuksella, ja metallien, mineraalien ja hiilivetyjen käytöstä aiheutuu haitallisia vaikutuksia.21)  Jätteen määrä yhteisössä kasvaa jatkuvasti, mikä vähentää käytettävissä olevaa maa-alaa ja voimavaroja sekä aiheuttaa pilaantumista.22)  Suuri osa jätteestä on vaarallista.23)  Talouden globaalistumisen vuoksi on koko ajan tärkeämpää toteuttaa ympäristötoimia kansainvälisellä tasolla. Tämä edellyttää yhteisöltä uusia ratkaisuja kauppa- ja kehitysyhteistyöpolitiikassa sekä ulkosuhteissa.24)  Ympäristökysymysten monitahoisuuden vuoksi ympäristöpolitiikan laadinnan on perustuttava luotettaviin tieteellisiin ja taloudellisiin arvioihin ja ympäristön tilaa ja kehitystä koskevaan tietoon Euroopan yhteisön perustamissopimuksen 174 artiklan mukaisesti.25)  Poliittisille päättäjille ja yleisölle annettavien tietojen on oltava olennaisia, ajantasaisia ja helposti ymmärrettäviä.26)  Edistymistä ympäristötavoitteiden saavuttamisessa on mitattava ja arvioitava.27)  Ohjelman puolivälissä on tarkasteltava saavutettua edistymistä ja arvioitava, onko suuntausta muutettava,OVAT PÄÄTTÄNEET SEURAAVAA:1 artiklaOhjelman perustaminen1. Tällä päätöksellä perustetaan ympäristöä koskeva yhteisön toimintaohjelma, jäljempänä "ohjelma", jossa määritetään saavutettavat ensisijaiset tavoitteet.2. Ohjelma kattaa 1 päivän tammikuuta 2001 ja 31 päivän joulukuuta 2010 välisen ajan.2 artiklaTarkoitus ja tavoitteet1. Ohjelmassa määritetään nykyisen ja tulevaisuudessa laajenevan yhteisön tärkeimmät tavoitteet ja ensisijaiset toimet ympäristöalalla. Tavoitteiden ja toimien avulla edistetään kestävää kehitystä koskevaa yhteisön strategiaa, ja ne perustuvat arviointeihin ympäristön tilasta ja sen kehittymisestä sekä sellaisten vakavien ympäristöongelmien määrittämiseen, jotka edellyttävät yhteisön aktiivista toimintaa.2. Ohjelmalla edistetään ympäristönsuojeluvaatimusten sisällyttämistä yhteisön politiikan muihin osa-alueisiin sekä varmistetaan samalla, että ympäristön suojelemiseksi ehdotetuissa ja hyväksytyissä toimenpiteissä otetaan huomioon kestävän kehityksen taloudellinen ja sosiaalinen ulottuvuus sekä punnitaan kaikkia vaihtoehtoja ja välineitä ja että toimenpiteet perustuvat laajaan vuoropuheluun sekä luotettaviin tieteellisiin näyttöihin.3. Ohjelman tavoitteena on vakauttaa kasvihuonekaasujen määrä ilmakehässä tasolle, joka ei aiheuta maapallon ilmaston luonnottomia vaihteluita. Tämän edellytyksenä on edistyminen hallitustenvälisen ilmastonmuutospaneelin asettaman pitkän aikavälin tavoitteen saavuttamisessa; tavoitteena on, että kasvihuonekaasupäästöjä vähennetään 70 prosentilla vuoteen 1990 verrattuna. Tähän pyritään seuraavilla tavoilla:- ratifioidaan Kioton pöytäkirja ja varmistetaan, että nykyiset jäsenvaltiot saavuttavat tavoitteen päästöjen vähentämisestä kahdeksalla prosentilla vuoden 1990 tasosta vuosina 2008-2012.- taataan yhteisön uskottavuus, jotta se voi vaatia kansainvälistä sopimusta uudesta tavoitteesta Kioton pöytäkirjan kattaman ajanjakson jälkeen;  tavoitteena olisi oltava päästöjen merkittävä vähentäminen.4. Ohjelman tavoitteena on suojella luonnollisia järjestelmiä ja palauttaa niiden toiminta sekä pysäyttää biologisen monimuotoisuuden heikentyminen sekä Euroopan unionissa että maailmanlaajuisesti. Tähän pyritään seuraavilla tavoilla:- suojellaan luonnollista ympäristöä haitallisilta saastuttavilta päästöiltä,- suojellaan maaperää eroosiolta ja pilaantumiselta,- suojellaan biologista monimuotoisuutta sitä koskevan yhteisön strategian mukaisesti [5],[5]  Komission tiedonanto neuvostolle ja Euroopan parlamentille biologista monimuotoisuutta koskevasta Euroopan yhteisön strategiasta, KOM(1998)42 lopullinen- suojellaan biologista monimuotoisuutta sekä arvokkaita maisemia maaseutualueilla kaikilla yhteisön alueilla.5. Ohjelmalla pyritään siihen, että ihmisten aiheuttamien saasteiden määrä ympäristössä ei aiheuta ihmisten terveydelle merkittäviä vaikutuksia tai liian vakavia riskejä. Ohjelmassa on tavoitteena erityisesti- lisätä ymmärrystä ihmisten terveyteen kohdistuvista uhkista,- arvioidaan kaikki merkittävinä määrinä tuotettavat kemikaalit vaiheittain selkeästi asetettuihin päivämääriin ja määräaikoihin mennessä (kuten uutta kemiallisia aineita koskevaa strategiaa käsittelevässä valkoisessa kirjassa esitetään); ensimmäiseksi arvioidaan erityistä huolta aiheuttavat kemikaalit ja kemialliset aineet, joita tuotetaan suuria määriä,- varmistaa, että ympäristössä olevien torjunta-aineiden määrä ei aiheuta  merkittäviä riskejä tai vaikutuksia ihmisten terveydelle tai ympäristölle, sekä  vähentää torjunta-aineiden käyttöä yleensä,- varmistaa sellainen vedenlaatu, joka ei aiheuta merkittäviä vaikutuksia tai riskejä ihmisten terveydelle tai ympäristölle, ja varmistaa, että vesivarojen käyttö on kestävää pitkällä aikavälillä,- saavuttaa sellainen ilmanlaatu, että se ei aiheuta merkittäviä vaikutuksia eikä riskejä ihmisten terveydelle ja ympäristölle,- vähentää huomattavasti niiden ihmisten määrää, joihin pitkäaikainen ja merkittävä melu säännöllisesti vaikuttaa.6. Ohjelman tavoitteena on voimavarojen tehokkaampi käyttö sekä parempi voimavarojen hallinta ja jätehuolto. Tähän pyritään seuraavilla tavoilla:- Varmistetaan, että uusiutuvien ja uusiutumattomien voimavarojen käyttö ja niihin liittyvät vaikutukset eivät ylitä ympäristön sietokykyä.- Vähennetään ohjelman aikana huomattavasti loppukäsittelyyn joutuvan jätteen määrää sekä vaarallisen jätteen määrää.- Vähennetään huomattavasti jätteen määrää toteuttamalla aloitteita jätteen syntymisen ehkäisemiseksi, käyttämällä voimavaroja tehokkaammin ja siirtymällä kohti kestävämpiä kulutustapoja; näin voidaan purkaa jätteen syntymisen ja taloudellisen kasvun välinen yhteys.- Jätteen, joka syntyy näistä pyrkimyksistä huolimatta, olisi oltava vaaratonta tai aiheutettava mahdollisimman vähän riskejä. Olisi suosittava hyödyntämistä, erityisesti kierrätystä, loppukäsittelyyn joutuvan jätteen määrän olisi oltava mahdollisimman vähäinen, ja jäte olisi hävitettävä tai käsiteltävä turvallisesti. Jäte olisi käsiteltävä mahdollisimman lähellä paikkaa, jossa se syntyy, sikäli kun se yhteisön lainsäädännön mukaan on mahdollista eikä vähennä jätehuollon taloudellista ja teknistä tehokkuutta.7. Ohjelmalla edistetään sellaisia politiikkoja ja lähestymistapoja, jotka mahdollistavat kestävän kehityksen ehdokasmaissa.8. Ympäristönsuojelua ja kestävää kehitystä edistetään ehdokasmaissa seuraavin tavoin:- ehdokasmaiden viranomaisten kanssa käydään laajaa vuoropuhelua kestävästä kehityksestä- ehdokasmaiden ympäristöjärjestöjen ja yritysten kanssa tehdään yhteistyötä tietoisuuden parantamiseksi.9. Ohjelmalla edistetään ympäristöalan maailmanlaajuisen kumppanuuden kehittämistä ja vaikutetaan kestävään kehitykseen varmistamalla, että- ympäristöön ja kestävään kehitykseen liittyvät näkökohdat ja tavoitteet sisällytetään yhteisön kaikkiin ulkosuhteisiin,- kansainväliset organisaatiot käsittelevät ympäristökysymyksiä asianmukaisesti ja niillä on kysymysten käsittelyyn tarvittavat resurssit,- ympäristöä koskevat kansainväliset sopimukset pannaan täytäntöön,- etsitään aktiivisesti yhteisymmärrystä terveyteen ja ympäristöön kohdistuvien riskien arvioinnista; tähän liittyy tiedonvaihto, tutkimusyhteistyö sekä testimenettelyjen kehittäminen, jotta voidaan helpottaa kansainvälisen yhteisymmärryksen saavuttamista riskienhallintamenetelmistä, mukaan luettuna tarvittaessa ennalta varautumisen periaatteen soveltaminen.10. Ohjelmalla varmistetaan, että yhteisön ympäristöpolitiikka laaditaan yhtenäisellä tavalla ja että se perustuu laajaan ja monipuoliseen keskusteluun sidosryhmien kanssa, kansalaisryhmien osallistumiseen, kustannushyötyanalyysiin sekä luotettaviin tieteellisiin tietoihin ja viimeisimpään tutkimukseen ja tekniseen kehitykseen.3 artiklaStrateginen lähestymistapa ympäristötavoitteiden saavuttamiseksiEdellä 2 artiklassa esitettyihin strategiseen lähestymistapaan liittyviin tavoitteisiin pyritään muun muassa seuraavien ensisijaisten toimien avulla:1. Edistetään yhteisön ympäristölainsäädännön tehokkaampaa täytäntöönpanoa, rajoittamatta komission oikeutta käynnistää jäsenyysvelvoitteiden laiminlyöntiä koskevia menettelyjä. Tämä edellyttää, että- tuetaan tiedonvaihtoa lainsäädännön täytäntöönpanon parhaista käytännöistä IMPEL-verkoston kautta- toteutetaan toimia ympäristörikosten torjumiseksi,- edistetään tarkastus- ja seurantanormien parantamista jäsenvaltioissa.2. Sisällytetään ympäristönsuojelua koskevat vaatimukset yhteisön kaikkien politiikkojen ja toimien laadintaan. Tähän pyritään seuraavilla tavoilla:- varmistetaan, että neuvoston laatimat, politiikan eri osa-alueita koskevat yhdentämisstrategiat toteutetaan käytännössä,- varmistetaan säännöllinen seuranta asianmukaisten osoittimien avulla ja raportoidaan säännöllisesti yhdentämisen edistymisestä eri aloilla,- sisällytetään ympäristökriteerit yhteisön rahoitusohjelmiin.3. Edistetään saastuttaja maksaa -periaatteen soveltamista markkinoihin perustuvien välineiden avulla, mukaan luettuina päästökauppa sekä ympäristöverot, -maksut ja -tuet, jotta sekä kielteiset että myönteiset vaikutukset ympäristöön voidaan sisällyttää hintoihin.4. Edistetään ympäristökysymyksiä koskevaa yhteistyötä ja kumppanuutta yritysten ja niitä edustavien elinten välillä. Tämä edellyttää, että- edistetään yhteisön ympäristöasioiden hallinta- ja auditointijärjestelmän (EMAS) [6] laajempaa käyttöönottoa ja kehitetään lisäksi toimenpiteitä, joilla rohkaistaan yrityksiä julkaisemaan tarkkoja ja riippumattomien tarkastajien tarkastamia ympäristöä ja kestävää kehitystä koskevia raportteja,[6]  Viittaus EMAS-järjestelmään lisättävä, kun se on saatavilla.- laaditaan ohjelma, jolla autetaan yrityksiä noudattamaan määräyksiä ja jossa annetaan erityistä tukea pienille ja keskisuurille yrityksille,- edistetään sellaisen järjestelmän käyttöönottoa, jolla palkitaan ekologisesti kestävällä tavalla toimivia yrityksiä,- edistetään yhdennettyä tuotepolitiikkaa, jolla rohkaistaan ottamaan ympäristövaatimukset huomioon tuotteiden koko elinkaaren ajan, sekä ekologisesti kestävien prosessien ja tuotteiden laajempaa käyttöä,- edistetään vapaaehtoisia sitoumuksia ja sopimuksia, joilla pyritään selkeisiin ympäristötavoitteisiin.5. Varmistetaan, että kuluttajat tietävät enemmän prosessien ja tuotteiden ympäristövaikutuksista. Tähän pyritään seuraavilla tavoilla:- edistetään sellaisten ympäristömerkkien käyttöönottoa, joiden avulla kuluttajat voivat vertailla samantyyppisten tuotteiden ekologista kestävyyttä,- edistetään luotettavien omaehtoisten ympäristöväittämien käyttöä sekä estetään harhaanjohtavien väittämien käyttö,- edistetään ekologisesti kestäviä julkisia hankintoja, noudattaen kuitenkin kilpailua ja sisämarkkinoita koskevia yhteisön sääntöjä. Tätä varten on laadittava parhaita käytäntöjä koskevia ohjeita ja tarkasteltava aluksi, ovatko  Euroopan yhteisön toimielinten julkiset hankinnat ekologisesti kestäviä.6. Otetaan ympäristönäkökohdat huomioon rahoitusalalla. Tämä edellyttää, että- harkitaan rahoitusalalla toteutettavaa vapaaehtoisuuteen perustuvaa aloitetta, johon sisältyisivät muun muassa ympäristökustannustekijöitä koskevan tiedon sisällyttäminen yritysten vuosittaisiin tilinpäätöksiin sekä jäsenvaltioiden välinen tiedonvaihto parhaista käytänteistä,- kehotetaan Euroopan investointipankkia sisällyttämään ympäristötavoitteet ja -näkökohdat lainanantoon.7. Perustetaan ympäristövahinkovastuuta koskeva yhteisön järjestelmä. Tämä edellyttää, että- annetaan ympäristövahinkovastuuta koskevaa lainsäädäntöä.8. Lisätään ympäristökysymyksiä koskevaa tietämystä eurooppalaisten parissa. Tämä edellyttää, että- tuetaan ympäristöä koskevan tiedon saattamista kansalaisten saataville- tarjotaan apuvälineitä, joiden avulla paikallis- ja alueviranomaiset ja muut organisaatiot voivat vaihtaa kansalaisten kanssa tietoa ja mielipiteitä ympäristökysymyksistä, erityisesti kotitalouksien ekologisen kestävyyden vertailuanalyysistä ja parantamisesta.9. Edistetään tehokasta maankäyttöä ja maan käytön hallintaa koskevia päätöksiä, joissa otetaan huomioon ympäristönäkökohdat, kunnioittaen samalla täysin toissijaisuusperiaatetta. Tämä edellyttää, että- edistetään kestävään maankäytön suunnitteluun liittyviä parhaita käytäntöjä, kiinnittäen erityistä huomiota rannikkoalueiden yhdennettyä käyttöä ja hoitoa koskevaan ohjelmaan,- tuetaan ohjelmia ja verkostoja, jotka edistävät kokemusten vaihtoa ja yhdyskuntien kestävään kehittämiseen ja meren hyötykäyttöön liittyvien parhaiden käytäntöjen kehittämistä,- lisätään voimavaroja ja laajennetaan mahdollisuuksia toteuttaa maatalouden ympäristötoimenpiteitä osana yhteistä maatalouspolitiikkaa.4 artiklaIlmastonmuutoksen pysäyttämistä koskevat ensisijaiset toimetEdellä 2 artiklassa esitettyihin strategiseen lähestymistapaan liittyviin tavoitteisiin pyritään muun muassa seuraavien ensisijaisten toimien avulla:1. Kioton pöytäkirjan tavoitteiden saavuttamiseksi- ratifioidaan Kioton pöytäkirja ja pannaan se täytäntöön,- asetetaan tavoitteet, jotka on saavutettava kustannustehokkaasti ja jotka koskevat kasvihuonekaasujen vähentämistä eri aloilla; tämän osalta toimitaan Euroopan ilmastonmuutosohjelman mukaisesti,- laaditaan yhteisön laajuinen päästökauppajärjestelmä CO2-päästöjä varten,- tehdään kartoitus energiatuista jäsenvaltioissa; kartoituksessa on tarkasteltava tukien yhdenmukaisuutta ilmastonmuutokseen liittyvien tavoitteiden kannalta,- kannustetaan siirtymistä käyttämään hiilisisällöltään alhaisia polttoaineita sähköntuotannossa,- edistetään uusiutuvien energialähteiden käyttöä; tavoitteena on, että vuonna 2010 12 prosenttia energiasta tuotetaan uusiutuvista energialähteistä,- edistetään verotustoimenpiteiden käyttöä, myös yhteisön tasolla, jotta voidaan siirtyä puhtaampaan energiaan ja liikenteeseen ja edistää teknologista innovaatiota; toimenpiteisiin kuuluu myös energiaverotuskehyksen hyväksyminen,- edistetään energiatehokkuutta koskevan sopimuksen tekemistä teollisuuden alojen kanssa,- määritellään erityiset toimet lentoliikenteestä aiheutuvien kasvihuonekaasupäästöjen vähentämiseksi, mikäli sellaisista toimista ei sovita Kansainvälisessä siviili-ilmailujärjestössä vuoteen 2002 mennessä,- varmistetaan, että ilmastonmuutos säilyy merkittävänä aiheena yhteisön tutkimuksen ja teknologisen kehittämisen politiikassa sekä kansallisissa tutkimusohjelmissa,- kehitetään välineitä, joilla autetaan pk-yrityksiä mukautumaan, innovoimaan ja parantamaan ekologista kestävyyttä,- otetaan käyttöön kannustimia sähkön ja lämmön yhteistuotannon lisäämiseksi,- edistetään ekologisesti tehokkaita käytäntöjä ja tekniikoita teollisuudessa,- edistetään energian säästämistä sekä rakennusten lämmittämisessä että ilmastoinnissa.2. Valmistellaan toimenpiteet, joilla mukaudutaan ilmastonmuutoksen seurauksiin. Tähän pyritään seuraavilla tavoilla:- tarkistetaan yhteisön politiikkoja, erityisesti niitä, jotka liittyvät koheesiopolitiikkaan, jotta mukauttamista käsitellään riittävästi investointipäätöksissä,- edistetään ilmaston alueellista mallintamista ja -arviointia, jotta voidaan laatia alueellisia mukauttamistoimenpiteitä ja tukea tietoisuuden parantamista kansalaisten ja yritysten parissa.5 artiklaLuonnonsuojelua ja biologista monimuotoisuutta koskevat ensisijaiset toimetEdellä 2 artiklassa esitettyihin, luonnon järjestelmien ja biologisen monimuotoisuuden suojeluun ja säilyttämiseen liittyviin tavoitteisiin pyritään seuraavien ensisijaisten toimien avulla:1. Onnettomuuksien ja katastrofien varalta- edistetään sitä, että yhteisö koordinoi onnettomuuksia ja luonnonkatastrofeja koskevia jäsenvaltioiden toimia,- kehitetään toimenpiteitä, joilla voidaan estää putkikuljetuksista ja kaivosteollisuudesta johtuvat suuronnettomuudet, sekä kaivosjätteitä koskevia toimenpiteitä.2. Laaditaan maaperän suojelua koskeva teemakohtainen strategia.3. Edistetään maisemien suojelun ja ennalleen saattamisen sisällyttämistä muihin politiikkoihin.4. Edistetään maatalouden ja ympäristön välisen yhteyden myönteisten piirteiden kehittämistä yhteisen maatalouspolitiikan tulevissa tarkistuksissa.5. Edistetään ympäristönäkökohtien sisällyttämistä yhteiseen kalastuspolitiikkaan sen tarkastamisen yhteydessä vuonna 2002.6. Kehitetään metsiä koskevia strategioita ja toimenpiteitä seuraavasti:- kehitetään kansallista ja alueellista metsätaloutta sekä kestävän kehityksen mukaista metsänhoitoa maaseudun kehittämissuunnitelmissa; toimissa otetaan huomioon hallitustenvälisessä metsäfoorumissa ja metsiensuojelun yleiseurooppalaisessa ministerikonferenssissa tehtävä työ,- jatketaan yhteisön nykyisiä metsiensuojelutoimenpiteitä siten, että korostetaan aiempaa enemmän metsien monikäyttöisyyden seurantaa,- edistetään luotettavia metsien sertifiointijärjestelmiä,- jatketaan yhteisön aktiivista osallistumista Euroopan metsien suojelua käsittelevien ministerikonferenssien päätöslauselmien täytäntöönpanoon sekä metsiin liittyviin kansainvälisiin keskusteluihin ja neuvotteluihin.7. Laaditaan meriympäristön suojelua koskeva teemakohtainen strategia8. Vahvistetaan geenimuunnettujen organismien (GMO) seurannan, merkintöjen ja jäljitettävyyden valvontaa9. Valvotaan biologista monimuotoisuutta koskevan yhteisön strategian ja toimintasuunnitelmien täytäntöönpanoa tietojen keräämiseen tarkoitetun ohjelman avulla.6 artiklaYmpäristöä ja terveyttä koskevat ensisijaiset toimetEdellä 2 artiklassa esitettyihin terveyteen ja ympäristöön liittyviin tavoitteisiin pyritään seuraavien ensisijaisten toimien avulla:1. Yhteisön tutkimuksen ja tieteellisen asiantuntemuksen vahvistaminen ja kansallisten tutkimusohjelmien koordinoinnin edistäminen ympäristön ja terveyden välistä vuorovaikutussuhdetta koskevien tavoitteiden saavuttamiseksi. Erityisesti- määritetään ja suositellaan ensisijaisia tutkimus- ja toiminta-aloja,- määritellään ja kehitetään terveyteen ja ympäristöön liittyviä osoittimia,- arvioidaan, onko tarpeen päivittää nykyisiä terveysnormeja ja raja-arvoja; tällöin on muun muassa arvioitava, onko niissä otettu huomioon haavoittuvat ryhmät, kuten lapset ja vanhukset,- tarkastellaan uusien ja syntymässä olevien ongelmien kehittymistä sekä mahdollisuutta laatia niitä koskeva ennakkovaroitusjärjestelmä.2. Kemikaalien osalta- luodaan uusille ja olemassa oleville kemiallisille aineille uusi yhteinen testaus-, arviointi- ja riskienhallintajärjestelmä,- kehitetään valmistettujen tai maahantuotujen kemikaalien ominaisuuksista, käyttötavoista, altistusvaikutuksesta ja määristä riippuva testausjärjestelmä,- luodaan uusia erityisiä ja nopeutettuja riskienhallintamenettelyjä, joita on sovellettava erityistä huolta aiheuttaviin kemiallisiin aineisiin, ennen kuin niitä saa käyttää tiettyihin tarkoituksiin,- parannetaan teollisuuden kustakin valmistamastaan ja käyttämästään kemikaalista antamia tietoja siten, että ne kattavat myös mahdollisesti ympäristölle ja terveydelle koituvat riskit,- parannetaan kemikaalien hallintaa yhteisön tasolla ja jäsenvaltioissa.3. Torjunta-aineiden osalta:- laaditaan torjunta-aineiden käyttöä koskeva teemakohtainen strategia,- ratifioidaan kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevaa ilmoitetun ennakkosuostumuksen (PIC) menettelyä sääntelevä Rotterdamin yleissopimus,- muutetaan tiettyjen vaarallisten kemikaalien viennistä ja tuonnista annettua yhteisön asetusta N:o (ETY) 2455/92 [7] siten, että se on johdonmukainen Rotterdamin yleissopimuksen määräysten kanssa; lisäksi parannetaan joitakin asetuksessa tarkoitettuja menettelyjä ja tietojen toimittamista kehitysmaille,[7]  Neuvoston asetus (ETY) N:o 2455/92, annettu 23 päivänä heinäkuuta 1992, tiettyjen vaarallisten kemikaalien viennistä ja tuonnista, EYVL L 251, 29.8.1992, s. 13-22.- parannetaan kemikaalien ja torjunta-aineiden hallintaa kehitysmaissa ja ehdokasmaissa, vanhentuneiden torjunta-ainevarastojen hävittäminen mukaan luettuna.4. Vesivarojen kestävän käytön ja veden korkean laadun osalta- luovutaan asteittain tiettyjen vaarallisten aineiden päästämisestä yhteisön vesiin,- tarkistetaan uimavesidirektiivi [8],[8]  Uimaveden laadusta 8 päivänä joulukuuta 1975 annettu neuvoston direktiivi 76/160/ETY, EYVL L 31, 5.2.1976, s. 1-7, sellaisena kuin se on muutettuna 4 päivänä joulukuuta 1990 annetulla neuvoston direktiivillä 90/656/ETY, EYVL L 353, 17.12.1990, ja 23 päivänä joulukuuta 1991 annetulla neuvoston direktiivillä 91/692/ETY, EYVL L 377, 31.12.1991.- varmistetaan vesipolitiikan puitedirektiivissä käytetyn lähestymistavan ja muiden veden laatua koskevien tavoitteiden sisällyttäminen yhteiseen maatalouspolitiikkaan ja aluepolitiikkaan.5. Ilman pilaantumisen osalta- parannetaan ilmanlaadun seurantaa ja yleisölle tiedottamista, mukaan luettuna osoittimien käyttö,- laaditaan ilmansaasteita koskeva teemakohtainen strategia, joka kattaa painopisteet lisätoimia varten, tarkastellaan uudelleen ja ajantasaistetaan ilmanlaatua koskevat normit ja päästöjen kansalliset enimmäismäärät sekä kehitetään parempi järjestelmä tietojen keruuta, mallintamista ja ennustamista varten,- tarkastellaan sisäilman laatua ja sen vaikutusta ihmisen terveyteen ja tehdään tarvittaessa suosituksia tuleviksi toimenpiteiksi.7 artiklaLuonnonvarojen kestävää käyttöä ja jätehuoltoa koskevat ensisijaiset toimetEdellä 2 artiklassa esitettyihin jätehuoltoon ja voimavarojen käyttöön liittyviin tavoitteisiin pyritään seuraavien ensisijaisten toimien avulla:1. Laaditaan luonnonvarojen kestävää käyttöä koskeva teemakohtainen strategia, johon sisältyvät- parhaiden käytäntöjen ohjelma yrityksiä varten,- tutkimustarpeiden määrittäminen,- taloudelliset välineet,- luonnonvarojen liiallista käyttöä edistävien tukien poistaminen,- luonnonvarojen tehokkaaseen käyttöön liittyvien näkökohtien sisällyttäminen yhdennettyyn tuotepolitiikkaan.2. Jätteen syntymisen estämiseksi- sisällytetään jätteen syntymisen estämiseen liittyvät tavoitteet ja ensisijaiset toimet yhdennettyyn tuotepolitiikkaan.3. Tarkistetaan lietettä koskeva lainsäädäntö [9].[9]   Neuvoston direktiivi 86/278/ETY, annettu 12 päivänä kesäkuuta 1986, ympäristön, erityisesti maaperän, suojelusta käytettäessä puhdistamolietettä maanviljelyssä, EYVL L 181, 4.7.1986, s. 6-12.4. Annetaan rakentamisessa ja purkamisessa syntyvää jätettä koskevat suositukset.5. Annetaan biohajoavaa jätettä koskevaa lainsäädäntöä.6. Laaditaan jätteen kierrättämistä koskeva teemakohtainen strategia, johon sisältyvät toimenpiteet, joiden tarkoituksena on ensisijaisten jätevirtojen keräämisen ja kierrättämisen varmistaminen.8 artiklaKansainvälisiä kysymyksiä koskevat ensisijaiset toimetEdellä 2 artiklassa esitettyihin terveyteen ja ympäristöön liittyviin tavoitteisiin pyritään seuraavien ensisijaisten toimien avulla:1. Sisällytetään ympäristöä ja kestävää kehitystä koskevat näkökohdat kaikkiin yhteisön ulkosuhteisiin.2. Laaditaan yhtenäiset ympäristö- ja kehitystavoitteet hyväksyttäviksi maailmanlaajuisessa kestävän kehityksen huippukokouksessa vuonna 2002, ja pyritään vahvistamaan kansainvälistä ympäristöhallintoa.3. Edistetään asianmukaisia ympäristöön liittyviä käytäntöjä ulkomaisissa suorissa sijoituksissa ja vientiluotoissa.4. Tehostetaan pyrkimyksiä saavuttaa kansainvälisellä tasolla yhteisymmärrys terveyteen ja ympäristöön kohdistuvien riskien arvioimistavoista sekä riskienhallintaan liittyvästä lähestymistavasta, jossa sovelletaan tarvittaessa ennalta varautumisen periaatetta.5. Varmistetaan, että kauppasopimusten vaikutukset kestävään kehitykseen arvioidaan.9 artiklaOsallistumiseen ja luotettavaan tietoon perustuva ympäristöpolitiikkaEdellä 2 artiklassa esitettyihin osallistumiseen ja luotettavaan tietoon perustuvaan ympäristöpolitiikkaan liittyviin tavoitteisiin pyritään seuraavien ensisijaisten toimien avulla:1. Laaditaan järjestelmät, joissa sidosryhmiä, erityisesti niitä, joihin ehdotukset ja muut aloitteet suoraan vaikuttavat, kuullaan laajasti kaikilla tasoilla, jotta voidaan tehdä tehokkaimpia valintoja ja varmistaa, että ehdotettavat toimenpiteet ovat ympäristön kannalta tarkoituksenmukaisia.2. Jatketaan taloudellisen tuen myöntämistä ympäristöjärjestöille, jotta ne voivat helpommin osallistua keskusteluun.3. Varmistetaan, että ympäristö pysyy keskeisellä sijalla sekä yhteisön että kansallisissa tutkimusohjelmissa. Varmistetaan jäsenvaltioissa tehtävän, ympäristöä koskevan tutkimuksen parempi koordinaatio.4. Varmistetaan säännöllinen tiedottaminen yleisölle ympäristöstä ja siihen liittyvistä kysymyksistä laatimalla keskeisten osoittimien ja yhdentymistä kuvaavien osoittimien perusteella vuosittaisia kertomuksia, joissa esitetään mahdollisuuksien mukaan ympäristölle aiheutuvien vahinkojen arvo.5. Tarkistetaan tiedotus- ja raportointijärjestelmiä, jotta voidaan ottaa käyttöön yhdenmukaisempi ja tehokkaampi järjestelmä korkealaatuisten ja vertailukelpoisten ympäristötietojen raportoimiseksi.6. Vahvistetaan maantieteellisten tietojärjestelmien kehittymistä sekä avaruusseurantajärjestelmien käyttöä politiikan laatimisen ja täytäntöönpanon tukena.10 artiklaTulosten seuranta ja arviointi1. Komissio arvioi ohjelman täytäntöönpanon edistymistä sen toteuttamisen neljäntenä vuonna. Komissio toimittaa välikertomuksen sekä mahdolliset tarkoituksenmukaisiksi katsomansa ehdotukset muutoksiksi Euroopan parlamentille ja neuvostolle.2. Komissio toimittaa Euroopan parlamentille ja neuvostolle lopullisen arvioinnin ohjelmasta sekä ympäristön tilasta ja sen näkymistä ohjelman viimeisen toteutusvuoden aikana.11 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä [...]Euroopan parlamentin puolesta Neuvoston puolestaPuhemies Puheenjohtaja[...] [...]